qundao/data-zh-poetry huggingface dataset:
阁下赠同官王洪
作者：王称
朝代：明

王子才无敌，冰壶映世稀。赋成金韵远，诗夺锦袍归。入侍趍丹禁，承恩拜琐闱。茂陵惭久病，因欲解朝衣。日射黄金阙，春回白玉堂。地分清切处，人在碧云乡。彩笔传天语，宫袍染露香。明朝还献赋，迟尔沐恩光。
阁下赠同官王洪·其一
作者：王称
朝代：明

王子才无敌，冰壶映世稀。赋成金韵远，诗夺锦袍归。入侍趍丹禁，承恩拜琐闱。茂陵惭久病，因欲解朝衣。
阁下赠同官王洪·其二
作者：王称
朝代：明

日射黄金阙，春回白玉堂。地分清切处，人在碧云乡。彩笔传天语，宫袍染露香。明朝还献赋，迟尔沐恩光。
阁中书赠陆员外颙
作者：王称
朝代：明

西京冠盖日纷纷，那得才华似陆云。北苑停骖时听漏，南宫载笔擅摛文。龙旗影度天香近，玉佩声移曙色分。独愧才非枚乘侣，也陪霄汉逐鹓群。
阅兵呈总戎
作者：王称
朝代：明

青天昨夜将星明，际晓风云气色清。试向阅兵台上望，豺狼何处敢横行。将台高筑飐旌旗，百万貔貅试阅时。上下风云同一色，天心元与将心期。
阅兵呈总戎·其一
作者：王称
朝代：明

青天昨夜将星明，际晓风云气色清。试向阅兵台上望，豺狼何处敢横行。
阅兵呈总戎·其二
作者：王称
朝代：明

将台高筑飐旌旗，百万貔貅试阅时。上下风云同一色，天心元与将心期。
陆氏山池
作者：王称
朝代：明

淡淡牵银藻，娟娟种玉莲。谁闻照胆镜，中有洗心泉。萍散山流影，云收月堕天。愿随鸥鹭侣，薄暮宿寒烟。
陇头水
作者：王称
朝代：明

陇底望秦关，萧萧陇水寒。照人犹带恨，饮马不成湍。落日边尘合，秋风候骑残。谁磨三尺剑，直为斩楼兰。
陈司马舟中赏牡丹分韵得欢字
作者：王称
朝代：明

折露移云出楚山，锦筵画舫镜中看。洛阳久负春风约，相对无辞尽醉欢。
除夕
作者：王称
朝代：明

残雪初消夜，阳光已报春。客怀谁共慰，孤烛自相亲。寂寞烟霞梦，飘飖霄汉身。君恩何以报，来日岁华新。
雨中登快阁寄畦乐处士
作者：王称
朝代：明

江风吹雨晚霏霏，江上孤鸿湿倦飞。欲向沧波期钓侣，清时未许著荷衣。
雨中过洞庭
作者：王称
朝代：明

昨夜南风起洞庭，晓来湖上雨溟溟。忽看天际惊涛白，失却君山一点青。
题僧自悦山中白云
作者：王称
朝代：明

度壑穿林元是幻，风收雨散却还空。要知自悦与持赠，都在青天片月中。
题医师卷
作者：王称
朝代：明

相业久寂寞，济世谁称贤。赖有肘后书，可拯斯民颠。亲逢长桑君，饮以上池泉。置之百一方，洞见五脏偏。群生欲为阔，夭札相沿旋。七粒或见遗，沉痾顿而蠲。至哉神圣功，可以侔化玄。中和远莫跻，独与岐黄专。奈何媢疾者，尚忌良工先。腠理忽不治，膏肓竟胡痊。因君感吾衷，示此元命篇。
题友松轩
作者：王称
朝代：明

交友道日丧，伐木空遗音。因人树榛杞，感物论素心。岂无桃李花，朝芳夕仍改。何如松树枝，青青色长在。倾盖白日晚，忘形霜霰深。庶其岁寒意，永矣谐南金。
题嘉禾杨郡守绿野亭
作者：王称
朝代：明

南藩开别邸，五马驻仙軿。地接三吴壮，山连百粤青。簪缨延上客，诗酒聚文星。妒舞花当户，传歌鸟近屏。园丁供核篚，野老献茶经。架展黄封轴，门题墨客铭。白云随捲幔，华月似窥棂。雅趣林泉洽，幽怀海岳冥。徐生高士宅，扬子草玄亭。未足同风调，徒应袭露萤。须知颍川政，鸣凤下郊坰。
题天台梁氏聚青山房
作者：王称
朝代：明

绝巘邻沧岛，中峰接上台。林间别阜出，窗外聚青来。选胜宜招隐，栖幽异凿坯。白云华顶鹤，瀑布石屏雷。羽客停鸾吹，仙人共酒杯。烟霞林鹿伴，冠盖岭猿猜。自笑羁尘内，何由避俗媒。凭题紫芝曲，寄谢赤城隈。
题张友谦倭扇山水
作者：王称
朝代：明

万里空濛海上山，仙人楼阁有谁攀。只缘博望星河棹，移得蓬莱到世间。
题林处士璧
作者：王称
朝代：明

荒居厌藜莠，寂如张仲园。閒来枕肱卧，廓尔排真筌。仰观浮云生，舒卷任自然。绶无萧氏结，冠乏贡公弹。暝色起修竹，寒光流远川。因心玄冥子，共乐壶中天。
题林檎山雀图
作者：王称
朝代：明

人间不见函封帖，粉墨惊传落画屏。山鸟飞来林雨后，苍苔啄破子青青。
题梨花折枝
作者：王称
朝代：明

庭院深沉帘幕垂，雪香云影露参差。别来环佩春如梦，为洗残妆付阿谁。
题深溪草堂
作者：王称
朝代：明

草堂住在深溪里，四面窗开玩清泚。空翠长浮半壁阴，凉飙时傍虚帘起。云收月堕吟幌明，雨过苔侵钓矶紫。心閒野鸟自忘机，客至谈玄聊隐几。高情澹荡付琴尊，有时落魄不冠履。已知人境得蓬丘，恍若渔舟问桃水。沧洲有约在投竿，白首何心怀帝里。祗今方怜世态薄，逢君况值丘壑美。荷衣蕙带或可纫，也向溪头拾芳芷。
题清源持上人万壑松涛亭
作者：王称
朝代：明

一径萧森万籁寒，翠涛烟縠眇苍峦。道人夜半经行处，悟入声闻向上关。
题王孟端画梧竹
作者：王称
朝代：明

洞门一夜起凉飙，万籁无声听渐遥。记得朝回明月底，井梧埤竹共萧萧。
题画白翎雀
作者：王称
朝代：明

塞花原草度交河，往日曾随凤辇过。一自翠华消息断，空将遗恨寄云和。
题画美人
作者：王称
朝代：明

八骏瑶池去不回，蛾眉萧飒镜中哀。至今楚水荒台上，化作行云梦里来。
题画莺
作者：王称
朝代：明

半窣芳帘醉梦惊，数声拂曙绕花城。凭谁借得东风力，吹入箫韶杂凤笙。
题画马
作者：王称
朝代：明

凤臆龙鬃意气雄，霜蹄蹀？衬轻风。时清不作沙场梦，日日承恩列仗中。
题画马
作者：王称
朝代：明
体裁：七言绝句

凤臆龙鬃意气雄，霜蹄蹀�衬轻风。时清不作沙场梦，日日承恩列仗中。
题画鹌鹑
作者：王称
朝代：明

原草飘残作雪丝，日斜马上斗归时。五陵别后伤心事，零落凉州笛里吹。
题畦乐处士成趣园
作者：王称
朝代：明

凌晨启柴扉，有客过我庐。雕鞍照玉勒，轻纨曳罗襦。入门坐高堂，驺从閒且都。自言匪他人，少小六郡徒。二十登汉朝，三十执金吾。五侯吐然诺，七贵相追趋。笑我久沦落，劝我无迂疏。富贵不早致，白首徒棼如。而我闻其言，笑谢陈区区。缅彼堂构姿，安用散与樗。以兹避轩裳，悟静解天诛。况云乐丘园，取适自有馀。朝搴邵侯瓜，夕灌鲍氏蔬。荣辱不我干，忧患岂我虞。閒心托浮云，不知卷与舒。揖客上马去，还归倒一壶。远生贵忘我，守静体自然。外物苟不荣，取乐无过愆。鼎食岂不甘，轩裳讵匪贤。大功难久居，盛名难久全。淮阴登将坛，条侯寄重边。宠辱一朝异，殒替谁能怜。宁兹远世氛，寄身在中园。閒濯鱼父缨，时诵老氏篇。旷志适古初，冥心超至玄。知止幸不殆，胡必誇轻儇。嗤彼当世人，碌碌随贷迁。端居有真趣，此意谁能传。劳生厌喧市，养痾闭幽樊。角巾念何从，孤兴寄南园。南园旷且深，春至卉木繁。嘈嘈鸟雀鸣，聒聒泉流喧。呼儿牵蔓篱，殷勤薙荒残。时雨倏已至，佳蔬茁而蕃。临风袭芳馨，绕篱撷兰荪。倦来聊自息，支颐对前山。载歌绿水词，和以白石言。东陵有傲吏，邀我相与旋。取意一自慰，此外宁复论。稍烟吹林墟，微雨被空谷。杂来翳层陂，秀色宛如沐。篱落相逶迤，鸟雀绕我屋。行行出幽径，散帙宁见束。濯缨临清流，解带絓修竹。残花明乱畦，曲沼荫乔木。神行趣已恬，理惬心自足。閒情适虚旷，空籁时断续。兹焉谢纷扰，亦以静歊燠。山风吹衣巾，落日候樵牧。顾同张翰心，宁事季主卜。
题畦乐处士成趣园·其一
作者：王称
朝代：明

凌晨启柴扉，有客过我庐。雕鞍照玉勒，轻纨曳罗襦。入门坐高堂，驺从閒且都。自言匪他人，少小六郡徒。二十登汉朝，三十执金吾。五侯吐然诺，七贵相追趋。笑我久沦落，劝我无迂疏。富贵不早致，白首徒棼如。而我闻其言，笑谢陈区区。缅彼堂构姿，安用散与樗。以兹避轩裳，悟静解天诛。况云乐丘园，取适自有馀。朝搴邵侯瓜，夕灌鲍氏蔬。荣辱不我干，忧患岂我虞。閒心托浮云，不知卷与舒。揖客上马去，还归倒一壶。
题畦乐处士成趣园·其四
作者：王称
朝代：明

稍烟吹林墟，微雨被空谷。杂来翳层陂，秀色宛如沐。篱落相逶迤，鸟雀绕我屋。行行出幽径，散帙宁见束。濯缨临清流，解带絓修竹。残花明乱畦，曲沼荫乔木。神行趣已恬，理惬心自足。閒情适虚旷，空籁时断续。兹焉谢纷扰，亦以静歊燠。山风吹衣巾，落日候樵牧。顾同张翰心，宁事季主卜。
题畦乐处士成趣园其三
作者：王称
朝代：明
体裁：古风

劳生厌喧市，养痾闭幽樊。角巾念何从，孤兴寄南园。南园旷且深，春至卉木繁。嘈嘈鸟雀鸣，聒聒泉流喧。呼儿牵蔓篱，殷勤薙荒残。时雨倏已至，佳蔬茁而蕃。临风袭芳馨，绕篱撷兰荪。倦来聊自息，支颐对前山。载歌绿水词，和以白石言。东陵有傲吏，邀我相与旋。取意一自慰，此外宁复论。
题畦乐处士成趣园其二
作者：王称
朝代：明
体裁：古风

远生贵忘我，守静体自然。外物苟不荣，取乐无过愆。鼎食岂不甘，轩裳讵匪贤。大功难久居，盛名难久全。淮阴登将坛，条侯寄重边。宠辱一朝异，殒替谁能怜。宁兹远世氛，寄身在中园。閒濯鱼父缨，时诵老氏篇。旷志适古初，冥心超至玄。知止幸不殆，胡必誇轻儇。嗤彼当世人，碌碌随贷迁。端居有真趣，此意谁能传。
题米老山水
作者：王称
朝代：明

海岳庵前觅旧踪，苍茫云树米南宫。别来几片青山影，都付寒鸥一笛风。
题美人扑蝶图
作者：王称
朝代：明

为惜韶华去，春深出绣帏。扑将花底蝶，祇为妒双飞。
题赵仲穆小景
作者：王称
朝代：明

疏烟淡月大堤傍，远树连墙接水乡。子夜吴歌惊宿鹭，风流宛似赵家庄。
题金道士丹室
作者：王称
朝代：明

石洞扫烟霞，仙坛覆落花。人间寻鹤侣，天上驻鸾车。瑶圃桃成实，金盘枣似瓜。待予休物累，从尔问丹砂。
题马苑小景
作者：王称
朝代：明

天际蛾眉淡欲消，楼台染出衬层霄。玉箫吹彻鸾飞去，人在西湖第几桥。
题鹌鹑
作者：王称
朝代：明

五陵鞍马醉芳尘，翠袖笼香锦翼驯。一自雕屏辞斗影，露苔烟草几回春。
题黄鹂图
作者：王称
朝代：明

伐木辍遗响，索居抱幽清。缅此幽谷姿，如闻求友声。我欲往和之，水绿春山青。
饮牛潭
作者：王称
朝代：明

洗耳在潭下，饮牛在潭上。白鹭飞复来，烟中立相向。
驺虞歌
作者：王称
朝代：明

玉壶漏咽铜龙晓，香煖蓬莱百花绕。阊阖平临宝仗催，千官跪进驺虞表。庆世驺虞此日生，普天率土颂升平。般般文采乐君囿，济济威仪叶圣徵。周诗自昔歌忠厚，此物由来世稀有。五龙八骏讵能追，紫凤祥麟本同友。南薰方理朱丝弦，菟昌悬精光丽天。瑶编綵毫瑞青史，吁嗟驺虞古无比。
驾幸大学扈从有作兼似胄监诸博士
作者：王称
朝代：明

金舆旦出九重城，璧水风云气色清。千载衣冠尊俎豆，万方礼乐值文明。桥门列士瞻天近，云路群仙捧日行。讲席更闻敷典诰，愿将虞夏翊升平。
鹤峰閒云
作者：王称
朝代：明

前溪孤岭秀，旦夕浮云阴。暝结鸟巢白，靓连萝荜深。萧萧丘中赏，游心在鸣琴。悠然太古调，相期鸾鹤岑。
黄州夜泊
作者：王称
朝代：明

岸笼芳树水笼烟，山月江风共客船。半夜洞箫声起处，不知谁是玉堂仙。
黄陵庙
作者：王称
朝代：明

芳洲烟草碧萋萋，古庙云深落日低。剥尽残碑无可问，春山惟有鹧鸪啼。
龙寺寒泉
作者：王称
朝代：明

灵源沁寒泉，乃在翠微顶。中有修鳞蟠，白日烟雨暝。山僧习止观，水客照孤影。予亦洗心人，坐来白云冷。
龙州道中
作者：王称
朝代：明

微生易为役，远节恒自持。夙兴戒前征，万里投南陲。迢迢古龙州，山猺杂群夷。浮云翳两曜，众壑昏阴扉。由兹望明都，尚隔天一涯。淹留暂停骑，促刺心不怡。所愧子桑户，中林人见稀。
龙江阻风寄同院诸公
作者：王称
朝代：明

客心疾如飞，咫尺隔大江。长风夜半生，浊浪晓来降。恋阙情岂缓，望乡思弥切。且呼一斗酒，坐待舻头月。舻头月渐明，抽簪散长缨。潮生扬子白，山出石头青。却念携手好，如何写怀抱。明发烟际帆，萋萋但芳草。
龟湖晚钓
作者：王称
朝代：明

投竿缅平湖，兴与云水俱。直钩岂无取，所志不在鱼。荷蓧者谁子，得匪商贤徒。偶来坐磐石，共谅希夷初。
七十初度漫赋二十六韵
作者：王稚登
朝代：明
体裁：五言排律

忆上蓬莱殿，曾雠石室书。史臣陪出入，丞相借吹嘘。故国归来早，长安不可居。为园栖曲巷，种柳拂清渠。西县琴声近，南邻树影疏。庭驯得食鸟，池跃放生鱼。抱膝吟《梁父》，无心赋《子虚》。鄙人荆五羖，醒士楚三闾。白鸟相忘久，青蝇肯舍诸。浅衷同扑满，傲骨类籧篨。汉纪偷桃旧，豳风剥枣初。秋山当几席，春酒满园庐。大斗劳为寿，新诗赖起予。自惭同袜线，何以报璠玙。浚邑干旄骑，燉煌钟鼓车。高僧遗巾拂，名妓进衣袽。丹指枫将变，黄知菊渐舒。何当飨敝帚，不可赖耕锄。花落从堆积，云来不扫除。每开池上酌，频摘雨中蔬。王猛贫扪虱，公孙老牧猪。陨霜嗟狱气，蔽日愤刑馀。殿上谁扳槛，屏前罢引裾。终朝游汗漫，岂但梦华胥。中圣曾无计，求仙焉所如。桃花流水渡，愿作武陵渔。
七十初度漫赋二十六韵
作者：王稚登
朝代：明

忆上蓬莱殿，曾雠石室书。史臣陪出入，丞相借吹嘘。故国归来早，长安不可居。为园栖曲巷，种柳拂清渠。西县琴声近，南邻树影疏。庭驯得食鸟，池跃放生鱼。抱膝吟《梁父》，无心赋《子虚》。鄙人荆五羖，醒士楚三闾。白鸟相忘久，青蝇肯舍诸。浅衷同扑满，傲骨类蘧蒢。汉纪偷桃旧，豳风剥枣初。秋山当几席，春酒满园庐。大斗劳为寿，新诗赖起予。自惭同袜线，何以报璠玙。浚邑干旄骑，敦煌钟鼓车。高僧遗巾拂，名妓进衣袽。丹指枫将变，黄知菊渐舒。何当飨敝帚，不可赖耕锄。花落从堆积，云来不扫除。每开池上酌，频摘雨中蔬。王猛贫扪虱，公孙老牧猪。陨霜嗟狱气，蔽日愤刑余。殿上谁扳槛，屏前罢引踞。终朝游汗漫，岂但梦华胥。中圣曾无计，求仙焉所如。桃花流水渡，愿作武陵渔。
七夕悼亡答钱象先
作者：王稚登
朝代：明

两度穿针赋悼亡，新诗读罢重彷徨。楼空祇叹蛛交网，河断难教鹊作梁。泪化去年衣上血，愁添今夕鬓中霜。流黄月冷机纱寂，空使词人叹七襄。
下第□书怀呈纳言姜公
作者：王稚登
朝代：明

凤城箫鼓梦中闻，天上人间自此分。乡路三千俱是水，世情一半不如云。郢人歌后非无曲，冀马空来尚有群。君在汉廷司献纳，肯因流落荐雄文。
不渡钱塘简屠长卿
作者：王稚登
朝代：明

东望钱塘去路赊，鄞山鄞水隔天涯。非关雪夜空回棹，其奈炎蒸苦忆家。短髻乌蛮簪茉莉，轻衫白裤绣桃花。采莲亦有江南女，何用扁舟渡若耶。
中秋日送钱象先游豫章
作者：王稚登
朝代：明

西风征雁不堪闻，病里题诗忍送君。月与离樽今夜满，秋将行色一时分。匡庐木落山如黛，彭蠡霜寒水似云。公子西园宾客盛，好陪飞盖共论文。
乙未人日对雪简沈从先
作者：王稚登
朝代：明

春阴寂寂最堪怜，人日登楼雪皎然。不肯共消唯白发，且留相映有青毡。桃花玉勒看山骑，兰叶银筝载酒船。笑杀洛阳袁处士，闭门终日只高眠。
云泉庵听僧吹笛
作者：王稚登
朝代：明

吹笛破山翠，萧萧夜壑停。一声杯上雨，万感鬓前星。断续音成梵，多罗曲是经。虽无杨柳落，凄怨不堪听。
任公祠
作者：王稚登
朝代：明

萧萧遗像锁荒祠，尚忆孤身百战时。诸葛事繁那得久，留侯貌弱到今疑。绛帷香气衣冠暗，石栋斜阳薜荔垂。曾是当时骑马地，烟中往往见旌旗。
会稽道中
作者：王稚登
朝代：明

江东名郡古无双，处处青山照玉缸。竹箭一流明客枕，芙蓉两岸夹船窗。清猿夏断稽山庙，急雨朝平孝女江。此地何须叹沦落，买臣头白始为邦。
元日都门看早朝二首
作者：王稚登
朝代：明

春日满皇都，春云乍有无。五更齐玉佩，万户共桃符。天出临轩语，山当绕殿呼。欲知王会礼，先问汉鸿胪。万国尽朝宗，天门发鼓钟。楼成五干鹊，阙是两芙蓉。赋待凌云荐，书堪计日佣。不如随仗马，犹得近飞龙。
元日都门看早朝二首·其一
作者：王稚登
朝代：明

春日满皇都，春云乍有无。五更齐玉佩，万户共桃符。天出临轩语，山当绕殿呼。欲知王会礼，先问汉鸿胪。
元日都门看早朝二首·其二
作者：王稚登
朝代：明

万国尽朝宗，天门发鼓钟。楼成五干鹊，阙是两芙蓉。赋待凌云荐，书堪计日佣。不如随仗马，犹得近飞龙。
冷泉亭（以下《竹箭篇》诸帙，皆万历初年作）
作者：王稚登
朝代：明

暮瀑浮花急，春流饮鹿浑。潺湲一片雨，终日在山门。
凤楼行（以下《晋陵集》）
作者：王稚登
朝代：明

凤楼翼翼开天居，故老相传百载余。过客遥看黄幄座，侍臣长奉紫泥书。碧窗齐临石睥睨，朱栋或画金龙鱼。呜呼成祖劳开创，金扉翠牖何雄壮。八圣龙飞抚御床，千官虎拜瞻仙仗。今皇有道如先皇，垂衣日日开明堂。祝融胡为太亡赖，炎火顷刻令飞扬。雷霆云雨尚不息，人力何以施刚强。玉陛千寻碎如雪，千人万人争吐舌。大内深严孰敢窥，九陌惟闻栋梁折。蓬莱双阙中天起，射日雕甍倏然毁。白头内监难走藏，红颜宫女多焚死。御柳宫花赤焰中，金舆玉座寒灰里。古今灾变那有常，成汤旱魃尧洪水。天意由来本至仁，朝廷岂乏皋夔臣。即今修省行何政，旅客心劳日问人。
出塞
作者：王稚登
朝代：明

幕前旗鼓殿前分，笛里梅花处处闻。秦地护羌诸校尉，汉家出塞五将军。祁连山下烽如月，无定河边阵是云。为问朔方豪杰士，几人年少立功勋？
十三夜莲蓉湖与周锡臣张鸣教对月有怀安茂卿
作者：王稚登
朝代：明

仙侣相携醉玉缸，暮山浮黛水淙淙。何人不赏中秋闰，几度能逢八月双。云里闻歌声隔寺，花间吹笛手临窗。芙蓉泣露红芳早，欲寄佳人奈涉江。
十三日看灯市
作者：王稚登
朝代：明

香气与人烟，纷纷侠少年。花过楼外看，灯出市中悬。若个春无怨，谁家夜可怜。可知爱惜月，趁未十分圆。
十八夜得黄六秀才都下书以前中秋十三夜发
作者：王稚登
朝代：明

一纸千金手自裁，片鸿遥托渡江来。祇应不隔嫦娥面，月里封题月里开。
十六夜孤山看月歌四首
作者：王稚登
朝代：明

白头田父出当年，寺下江深水拍天。沧海自从成陆后，禅宫渐与月宫连。扬州西望隔沧波，花下楼台月下歌。好借清光骑鹤去，买将红袖斗嫦娥。江上浮岚半有无，轻烟淡荡月模糊。彭郎隔水休相唤，别是人间一小姑。千顷寒波看月生，半江微暗半江明。山僧手种门前树，记得潮痕与树平。
十六夜孤山看月歌四首·其一
作者：王稚登
朝代：明

白头田父出当年，寺下江深水拍天。沧海自从成陆后，禅宫渐与月宫连。
十六夜孤山看月歌四首·其三
作者：王稚登
朝代：明

江上浮岚半有无，轻烟淡荡月模糊。彭郎隔水休相唤，别是人间一小姑。
十六夜孤山看月歌四首·其二
作者：王稚登
朝代：明

扬州西望隔沧波，花下楼台月下歌。好借清光骑鹤去，买将红袖斗嫦娥。
十六夜孤山看月歌四首·其四
作者：王稚登
朝代：明

千顷寒波看月生，半江微暗半江明。山僧手种门前树，记得潮痕与树平。
十锦塘
作者：王稚登
朝代：明
体裁：七言律诗

湖桥新柳映青衫，日日寻芳碧水湾。春满好怀游汗漫，莺撩吟兴语閒关。波中画舫樽前酒，堤上桃花寺里山。多少风流同雅调，又看雁字嚷云间。
华阳洞（采真篇）
作者：王稚登
朝代：明

百亩丹厓秀玉屏，山深日暗昼冥冥。黄冠指路香先入，蜡炬穿云火半青。仙家白鹿行千里，洞口青天似一星。安得真人开石壁，云中鸡犬洞中听。
古意四首（以下《金昌集》）
作者：王稚登
朝代：明

珊瑚秀海底，海人涉中流。曾不盈尺寸，采采无遗留。琐细安足珍，空劳使者求。煌煌十尺枝，灿灿若灵虬。根生龙窟中，铁网不能投。千年龙一飞，沧波与之浮。奇宝出世间，东序陈天球。河图及银瓮，赤刀以为俦。尺寸终弃捐，轻掷如蚍蜉。不能饰楣楯，安足登冕旒。昔为盘中珍，今焉遗道周。槛虎不垂头，笼鹤不委翼。兔爰雉耿介，牛顺而羊逆。梧桐茂高陵，柽柳主下隰。物性各有托，焉得相变易。渭川玉波澄，泾河泥滓流。为水本同源，清浊不相侔。悠悠孺子歌，宣尼为迟留。桓桓班生志，矫矫龙虎姿。朝为白面生，夕建交龙旂。繁星丽匕首，四马穹庐驰。萧萧玉门关，胡笳不敢吹。灵鹊化金印，紫绶腰间垂。天子封公侯，举世称男儿。嗟嗟扬子云，骨若柔桑枝。不能一鸡缚，焉能斩郅支。奇书满腹中，不值修文时。白首《太玄经》，命也复何为。千金两吴钩，秋水为铦锋。人血衅其上，宝锷明芙蓉。割鱼千万里，不得屠一龙。屠龙岂不能，惜哉委尘埃。析薪刈青松，弃置良足哀。一旦成销折，不能断青苔。英雄困平世，伊管乃凡才。
古意四首（以下《金昌集》）·其一
作者：王稚登
朝代：明

珊瑚秀海底，海人涉中流。曾不盈尺寸，采采无遗留。琐细安足珍，空劳使者求。煌煌十尺枝，灿灿若灵虬。根生龙窟中，铁网不能投。千年龙一飞，沧波与之浮。奇宝出世间，东序陈天球。河图及银瓮，赤刀以为俦。尺寸终弃捐，轻掷如蚍蜉。不能饰楣楯，安足登冕旒。昔为盘中珍，今焉遗道周。
古意四首（以下《金昌集》）·其三
作者：王稚登
朝代：明

桓桓班生志，矫矫龙虎姿。朝为白面生，夕建交龙旂。繁星丽匕首，四马穹庐驰。萧萧玉门关，胡笳不敢吹。灵鹊化金印，紫绶腰间垂。天子封公侯，举世称男儿。嗟嗟扬子云，骨若柔桑枝。不能一鸡缚，焉能斩郅支。奇书满腹中，不值修文时。白首《太玄经》，命也复何为。
古意四首（以下《金昌集》）·其二
作者：王稚登
朝代：明

槛虎不垂头，笼鹤不委翼。兔爰雉耿介，牛顺而羊逆。梧桐茂高陵，柽柳主下隰。物性各有托，焉得相变易。渭川玉波澄，泾河泥滓流。为水本同源，清浊不相侔。悠悠孺子歌，宣尼为迟留。
古意四首（以下《金昌集》）·其四
作者：王稚登
朝代：明

千金两吴钩，秋水为铦锋。人血衅其上，宝锷明芙蓉。割鱼千万里，不得屠一龙。屠龙岂不能，惜哉委尘埃。析薪刈青松，弃置良足哀。一旦成销折，不能断青苔。英雄困平世，伊管乃凡才。
听查八十弹琵琶
作者：王稚登
朝代：明

查翁琵琶天下闻，奇妙不数康昆仑。六月虚堂发清响，泉鸣木落浮云昏。人言琵琶出胡族，君今弹之戛哀玉。边雨夜裂交河冰，朔风秋折穹庐竹。沙漠呼鹰雪未干，混同吹角波新绿。繁声乱指隔屋听，贺兰秋高山雾青。冒顿按歌娇学鸟，燕支奏乐碎如星。萧萧杨柳落羌管，滴滴蒲柳泻玉瓶。有时闲缓未促柱，谷幽人寂风泠泠。我闻桑门段和尚，此技从来称绝倡。寥寥旷代法不传，清江白月空惆怅。红箫玉笛清可怜，君言听之如蜩蝉。十八庐阳遇钟二，寻师不惜黄金钱。艺成弹向锦筵上，商哀羽烈悲青天。长安绣陌知名遍，春风夜醉芙蓉院。翠黛人人乞谱传，朱门日日开尊燕。司马青衫泪泣珠，明君紫塞沙吹面。秋色侵衣铁拨消，寒烟湿指檀槽变。古来能事惟贵精，一艺可以垂芳名。山阳三弄桓伊笛，缑岭千年王晋笙。君今此曲掩前古，恍惚变化真希声。余也江湖好奇士，挟策走马咸阳京。正逢天子射蛟日，奇文落落无所成。学书学剑白日暮，短裘高帽吴王城。愿从君受调指法，烧灯夜读《琵琶行》。
吴参军雨中过池上君方以互市之云中
作者：王稚登
朝代：明

小池风雨故人逢，酿得春寒酒盏空。忽漫一官辞阙下，暂随诸将入云中。斜阳刍秣驱胡马，终岁金缯出汉宫。女乐何时颁魏绛，太平天子正和戎。
哭袁相公二首
作者：王稚登
朝代：明

泪痕如雪荐生刍，千里风尘酒一壶。伯道遗孤安得有，中郎少女亦曾无。麒麟乍刻惟新冢，乌鸟空啼是别雏。生事萧萧何必问，坂田硗石半无租。鹤飞蝉蜕总成尘，欲报明珠未得伸。山上杜鹃花是鸟，墓前翁仲石为人。黄肠诏出东园赐，白骨家余南巷贫。为问翟公门下士，死生谁个见情真？
哭袁相公二首·其一
作者：王稚登
朝代：明

泪痕如雪荐生刍，千里风尘酒一壶。伯道遗孤安得有，中郎少女亦曾无。麒麟乍刻惟新冢，乌鸟空啼是别雏。生事萧萧何必问，坂田硗石半无租。
哭袁相公二首·其二
作者：王稚登
朝代：明

鹤飞蝉蜕总成尘，欲报明珠未得伸。山上杜鹃花是鸟，墓前翁仲石为人。黄肠诏出东园赐，白骨家余南巷贫。为问翟公门下士，死生谁个见情真？
嘉兴夜泊
作者：王稚登
朝代：明
体裁：七言律诗

楼船旗鼓旧征夷，槜李城边屡出师。河绕战场俱是箭，雨当蚕月尽如丝。宝刀乱后条桑用，白马功成负米骑。来泊阖闾军败处，越人犹自笑吴儿。
塘栖
作者：王稚登
朝代：明

水阔雨溟溟，飞帆去不停。人声两厓断，鱼市一江腥。云已辞吴白，山初到越青。侯生数行泪，千里吊玄经。
增翟丈四首（以下《燕市后集》，隆庆丁卯）
作者：王稚登
朝代：明

翟公方得意，结客何纷纷。冠盖填巷中，一一皆青云。芳兰虽被锄，未尝易清芬。胡为平生交，落落不相闻。门外寡辙迹，暮雀空成群。昔亦一翟公，今亦一翟公。世情如浮云，朝异夕不同。路傍桃与李，芳菲竞春风。不如南山柏，青青岁寒中。英雄不可测，屈伸随其时。以彼英雄人，亦俟英雄知。白龙为鱼服，群鱼反见嗤。君昔处东海，浮沉人不言。翩翩游帝京，宾从多华轩。五侯奉下风，七贵皆扫门。黄金白玉璧，赠者不为恩。璧以前为寿，金以置酒樽。君怀一片心，皎如春江月。推心置人腹，安得有胡越。双锷雌雄龙，报恩未出匣。季布诚小诺，朱家非大侠。我昔游燕山，丞相礼为宾。世皆重丞相，非重幕中人。今来丞相亡，相弃如飘尘。惟君重意气，不改平生亲。悠悠世上交，焉知雷与陈。长安多青楼，月出吹笙竽。上有倡家妇，下有酒家胡。十五十六人，双双笑当垆。齐姬善击鞠，燕姬善摴蒲。左挟外黄女，右拥邯郸姝。美玉不为白，胭脂不为朱。天然芙蓉花，颜色与世殊。与君各青鬓，及时为欢娱。安能局促行，学彼辕下驹。
增翟丈四首（以下《燕市后集》，隆庆丁卯）·其一
作者：王稚登
朝代：明

翟公方得意，结客何纷纷。冠盖填巷中，一一皆青云。芳兰虽被锄，未尝易清芬。胡为平生交，落落不相闻。门外寡辙迹，暮雀空成群。昔亦一翟公，今亦一翟公。世情如浮云，朝异夕不同。路傍桃与李，芳菲竞春风。不如南山柏，青青岁寒中。
增翟丈四首（以下《燕市后集》，隆庆丁卯）·其三
作者：王稚登
朝代：明

君怀一片心，皎如春江月。推心置人腹，安得有胡越。双锷雌雄龙，报恩未出匣。季布诚小诺，朱家非大侠。我昔游燕山，丞相礼为宾。世皆重丞相，非重幕中人。今来丞相亡，相弃如飘尘。惟君重意气，不改平生亲。悠悠世上交，焉知雷与陈。
增翟丈四首（以下《燕市后集》，隆庆丁卯）·其二
作者：王稚登
朝代：明

英雄不可测，屈伸随其时。以彼英雄人，亦俟英雄知。白龙为鱼服，群鱼反见嗤。君昔处东海，浮沉人不言。翩翩游帝京，宾从多华轩。五侯奉下风，七贵皆扫门。黄金白玉璧，赠者不为恩。璧以前为寿，金以置酒樽。
增翟丈四首（以下《燕市后集》，隆庆丁卯）·其四
作者：王稚登
朝代：明

长安多青楼，月出吹笙竽。上有倡家妇，下有酒家胡。十五十六人，双双笑当垆。齐姬善击鞠，燕姬善摴蒲。左挟外黄女，右拥邯郸姝。美玉不为白，胭脂不为朱。天然芙蓉花，颜色与世殊。与君各青鬓，及时为欢娱。安能局促行，学彼辕下驹。
夜泊嘉禾
作者：王稚登
朝代：明
体裁：五言律诗

此邦名槜李，异代产嘉禾。煮海严刁斗，栽桑富绮罗。鱼舟归市尽，雁塔出城多。百里分吴越，乡心奈客何。
夜过山阴
作者：王稚登
朝代：明
体裁：诗

一曲清溪一曲歌，风流其奈昔人何。
暮山非雪看皆白，流水如琴听亦多。
谢墅无棋那可赌，兰亭有酒且相过。
盘餐莫笑茅容馔，明日书成好换鹅。
天平道中看梅呈陆丈
作者：王稚登
朝代：明

新春日日雨霏霏，雨后寻春愿不违。花近翠微苔作树，人行香径雪生衣。折从野岸俱无主，开入僧家尽掩扉。谁似丈人能好事，冲风踏冻不言归。
天池看月
作者：王稚登
朝代：明

禅心何处是，窗里石莲峰。池黑松千片，崖深月一重。山光寒客剑，霜气入僧钟。怜取嫦娥意，清辉照病容。
天窟洞史金吾新开
作者：王稚登
朝代：明

碧落初开日，丹厓始凿年。有山皆是洞，无石不通泉。扶坏成空谷，雕林作漏天。桃花栽尚短，未满一溪烟。
奉寄太师成国朱公二十八韵
作者：王稚登
朝代：明

先帝垂衣久，元公翼戴长。宵庐明月殿，晓卫白云房。赐马行长乐，看花宿未央。常陪五畤祀，独奉万年觞。出入钩陈侧，驰驱太乙傍。几株温室树，廿载御炉香。不离芙蓉苑，频经蕙草芳。列管分虎旅，对陛和龙章。剑履还家涩，头须下直苍。佩图朝少主，读策感今皇。旧抱弓如月，重添戟是霜。首先迎玉辂，身自扫明堂。金匮山河誓，丹霄日月光。太师姜吕望，尚父郭汾阳。爵已无前列，班惟有末行。岂徒居紫闼，兼以业青箱。虞令称书监，穰侯号智囊。十经归甲乙，百氏属低昂。仆本蓬蒿士，萧然薜荔裳。上书三寸舌，丁第九回肠。鹦鹉为时忌，蛟龙且自藏。人嗔杜甫傲，公许祢衡狂。惜别歌杨柳，临歧赠鹔鞿。星辰从此隔，云汉永相望。鱼腹何迢递，鸿飞亦渺茫。渡淮寻漂母，入楚问韩王。裘重苏秦辱，金空陆贾装。不知麟阁上，可更忆沧浪。
奉答汝南公
作者：王稚登
朝代：明

平津阁上夜题诗，绣牍亲裁与项斯。字比宫云俱五色，情将禁柳共千丝。袖中携出香偏入，马上看时月故随。自是阳春元寡和，莫言寒屋报书迟。
宗将军战场歌十首
作者：王稚登
朝代：明

月黑耕人语，隔河见白马。知是精灵归，来向庙门下。围中鼠雀尽，城里日传餐。为鬼已灭贼，何时灭贺兰。本谓江南乐，佩刀居帐下。渔阳饮飞士，无一生还者。将军空血战，中丞深闭门。桐乡城北路，流水没孤屯。故剑不可收，姓名刻剑匣。瑟瑟白杨根，虚空葬金甲。有家全募士，无骨可封侯。负却生时相，班超是虎头。结发为飞骑，相从霍冠军。征南诸将士，枯骨论功勋。
宗将军战场歌十首·其一
作者：王稚登
朝代：明

月黑耕人语，隔河见白马。知是精灵归，来向庙门下。
宗将军战场歌十首·其七
作者：王稚登
朝代：明

射尽白羽箭，战士不肯去。春来草痕赤，旧日留血处。
宗将军战场歌十首·其三
作者：王稚登
朝代：明

围中鼠雀尽，城里日传餐。为鬼已灭贼，何时灭贺兰。
宗将军战场歌十首·其九
作者：王稚登
朝代：明

结发为飞骑，相从霍冠军。征南诸将士，枯骨论功勋。
宗将军战场歌十首·其二
作者：王稚登
朝代：明

河边枯髑髅，金镞射为窟。入时何太深，碎骨始得出。
宗将军战场歌十首·其二
作者：王稚登
朝代：明

河边枯髑髅，金镞射为窟。入时何太深，碎骨始得出。射尽白羽箭，战士不肯去。春来草痕赤，旧日留血处。沙场大黄弩，将军在时射。贼人得之惊，一挽一百石。
宗将军战场歌十首·其五
作者：王稚登
朝代：明

将军空血战，中丞深闭门。桐乡城北路，流水没孤屯。
宗将军战场歌十首·其八
作者：王稚登
朝代：明

有家全募士，无骨可封侯。负却生时相，班超是虎头。
宗将军战场歌十首·其六
作者：王稚登
朝代：明

故剑不可收，姓名刻剑匣。瑟瑟白杨根，虚空葬金甲。
宗将军战场歌十首·其十
作者：王稚登
朝代：明

沙场大黄弩，将军在时射。贼人得之惊，一挽一百石。
宗将军战场歌十首·其四
作者：王稚登
朝代：明

本谓江南乐，佩刀居帐下。渔阳饮飞士，无一生还者。
宝镜篇
作者：王稚登
朝代：明

舒生宝镜草堂前，锦囊入手明月圆。雪光辉辉照肝胆，流苏风飓朱绳县。青铜千岁化玄玉，声如金磬清悠然。龙文不断细如发，天吴海若纷纠缠。夏王九鼎铸神怪，无乃祖此相流传。徐君爱镜如爱剑，胡僧海客求识面。玉匣时时风雨鸣，翠奁忽忽蛟龙战。呜呼人事岂有常，徐君白骨烟荒凉。此镜舒生买归越，转展胡乃登斯堂。摩挲反覆辨世代，未必秦汉将无唐。唐人笔势仿佛晋，蝇头小字题其傍。或随龙驭蒙葬地，玉鱼金碗同深藏。不然妃后殉红粉，断冈落日埋清光。秦园汉寝今谁识，骐飐石马眠荆棘。耕人拾此意茫昧，青钱斗粟轻弃掷。流传吾意任来去，神物不受相秘惜。嵩高少室山万重，秋风桃竹访赤松。寒辉系肘照幽壑，魑魅不敢窥尘容。亦愁变化不可测，丰城神剑终为龙。
宣城友人移居白下
作者：王稚登
朝代：明

南朝山色近移家，朱雀桥通路狭斜。宛水月从江树出，敬亭云被苑墙遮。横舟渡口寻桃叶，沽酒村边问杏花。闻道章台街畔柳，不堪系马只藏鸦。
寄万伯修经略朝鲜
作者：王稚登
朝代：明

中丞秉钺赋东征，鸭绿秋潮饮马行。十致半钟辽海粟，百无一练越营兵。邦传箕子期恢复，乱比公孙待削平。若说屯田能却敌，向来方略在金城。
寄大司空应城李公
作者：王稚登
朝代：明

泽兰江芷负幽期，匕首难酬国士知。山简醉来能上马，谢安归去但围棋。楚天云雨皆成梦，湘水峰峦半可疑。谁共习家池上燕，铜鞮一曲酒淋漓。
寄张心湛天师
作者：王稚登
朝代：明

青鸟音书久寂寥，霓旌去入凤城遥。身披一品麟衣坐，手捧三公象简朝。长乐花深容曳履，未央月出许吹箫。不须更上蓬莱颂，清静无为祝帝尧。
寄方子时二首
作者：王稚登
朝代：明

之子卧幽谷，相过岁暮时。呼童穿马涧，贳酒出龙池。生事惟樵斧，年光有鬓丝。梅花开傥遍，鸡黍不须期。避人成独往，一室谢喧嚣。泉近书声碎，山深酒价高。千峰对茅屋，终日听松涛。五亩瓜园地，躬耕莫惮劳。
寄方子时二首·其一
作者：王稚登
朝代：明

之子卧幽谷，相过岁暮时。呼童穿马涧，贳酒出龙池。生事惟樵斧，年光有鬓丝。梅花开傥遍，鸡黍不须期。
寄方子时二首·其二
作者：王稚登
朝代：明

避人成独往，一室谢喧嚣。泉近书声碎，山深酒价高。千峰对茅屋，终日听松涛。五亩瓜园地，躬耕莫惮劳。
寄李本宁于鄜延
作者：王稚登
朝代：明

关榆未绿柳才舒，使者行边雪片疏。回纥十年频贡马，龟兹一部动随车。过奏人惜才空老，诅楚时闻祸渐除。寂寂寥寥人似旧，不须重问子云居。
寄蒋长康
作者：王稚登
朝代：明

十五年前傅粉妆，家家持果掷潘郎。不知别后颜如土，即恐秋来鬓有霜。夜奏凤凰调蜀女，朝图蛱蝶学滕王。如今不及当时事，客散呼鹰竹满堂。
寄袁南宁
作者：王稚登
朝代：明

九疑何处是，书托雁西征。鬼俗从鸡卜，夷风惯象耕。青山行路尽，白发到官生。铜柱君应见，功名在晚成。
寄问欧桢伯后人
作者：王稚登
朝代：明

五柳先生旧业荒，菊松虽在壑无光。夜台安得传双鲤，春水聊冯问五羊。未识何人铭有道，已知生子胜中郎。欲将匣里鱼肠剑，解去孤坟挂白杨。
将游甬东王青州伯仲见过作（以下《客越志》，嘉靖丙寅）
作者：王稚登
朝代：明

主人出门去，客子入门来。主人为客留，若下花前开。借问客谓谁，东海王青州。一双明月珠，夜照沧溟流。人言王家太戆直，灌夫醉骂程不识。我谓王家无世情。孔融尔汝祢正平。烈士肝肠铁一片，安能尽逐时人面。时人面好心如云，白衣苍狗须臾变。问我马何白，问我车何素。知君兄弟有心者，我为悲辛述其故。前年射策游都下，腰佩蒯缑骑瘦马。黑裘半敝难告人，朱门欲谒无知者。汝南相公识我早，握手交欢尽倾倒。此日郗超真再生，当时项斯何足道。吟成五字愈头风，奏罢一篇称丽藻。寻常未遇不自怜，及至相逢方觉好。倾都闻知声啧啧，紫闼金门皆接席。殿中荐作校书生，桥上推为题柱客。刀环筑开司隶门，马蹄阑入金吾宅。灞陵醉尉不敢呵，半夜弹筝洛阳陌。从来人事有变迁，从来结交无百年。我既还家相公没，长斋绣佛学逃禅。贝树为庵深巷里，芙蓉起塔小堂前。翟公门第寒如水，薛公宾客散如烟。千金宝剑何人是，一束生刍若个边。今朝絮酒兼炙鸡，明日千山与万溪。别君不是无双泪，留向陈蕃墓上啼。
席上赠故曹太史家歌姬
作者：王稚登
朝代：明

东山昔伴谢公游，一曲能倾十二楼。今夜佛灯禅榻畔，路傍相逐按梁州。
平望夜泊四首
作者：王稚登
朝代：明

鱼鳞成石量，桑叶论斤卖。珍重丝网难，家家月中晒。雨多杨梅烂，青筐满山市。儿女当夕餐，嫣然口唇紫。月下压酒声，将船系杨柳。明日到家近，不须沽一斗。店傍栽紫薇，颜色斗江霞。我家庭下树，归日正开花。
平望夜泊四首·其一
作者：王稚登
朝代：明

鱼鳞成石量，桑叶论斤卖。珍重丝网难，家家月中晒。
平望夜泊四首·其三
作者：王稚登
朝代：明

月下压酒声，将船系杨柳。明日到家近，不须沽一斗。
平望夜泊四首·其二
作者：王稚登
朝代：明

雨多杨梅烂，青筐满山市。儿女当夕餐，嫣然口唇紫。
平望夜泊四首·其四
作者：王稚登
朝代：明

店傍栽紫薇，颜色斗江霞。我家庭下树，归日正开花。
庚子除夕
作者：王稚登
朝代：明

纷纷祀灶与禳田，共送残年祝有年。零雨一冬无半寸，浊流五斗直三钱。黄金尽地难充贡，白骨如山尚戍边。怪杀虚堂儿女辈，邀人守岁恼人眠。
弘教寺三首
作者：王稚登
朝代：明

先朝行殿作禅宫，黄屋青山本是空。闻道一人曾驻跸，山僧不敢住当中。内家金像出蓬莱，千叶莲花玉作台。试向白毫光里看，圣人前世是如来。宣皇在日寺新成，万乘亲来寺里行。芳草也知无玉辇，秋风秋雨满阶生。
弘教寺三首·其一
作者：王稚登
朝代：明

先朝行殿作禅宫，黄屋青山本是空。闻道一人曾驻跸，山僧不敢住当中。
弘教寺三首·其三
作者：王稚登
朝代：明

宣皇在日寺新成，万乘亲来寺里行。芳草也知无玉辇，秋风秋雨满阶生。
弘教寺三首·其二
作者：王稚登
朝代：明

内家金像出蓬莱，千叶莲花玉作台。试向白毫光里看，圣人前世是如来。
张伯雨墓
作者：王稚登
朝代：明

一杯蝉蜕瘗寒云，天上神仙地上坟。香骨化为辽海鹤，华阳洞口侍茅君。
张婿归自都门喜赋
作者：王稚登
朝代：明

蘼芜何必怨王孙，千里驱驰慰倚门。马角未生身却返，鱼肠无恙舌犹存。平津客散当年阁，泌水池荒贵主园。坦腹细谈京俗事，松风消尽酒盈樽。
志哀寄吴氏二首
作者：王稚登
朝代：明

翾翾枝间雀，谯谯委道傍。上为鸺纻啄，下为蝼蚁伤。仁者过其侧，拾之归青箱。饲以黄金花，五内皆馨香。疮痍日以平，羽毛日以长。朝栖主人门，夕宿主人堂。此雀衔玉环，将以报主人。一朝婴世难，主人归黄尘。徘徊空庭间，肝肠多苦辛。扰扰行路子，此情安可陈。鹰鹯击众乌，众鸟无能为。胡然坠蓬藋，自损风云姿。虽称六羽翮，零落何所施。蜂虿小有毒，螫人人不知。昔为众鸟畏，今为众鸟欺。既言覆其巢，又已攫其儿。覆巢犹且可，攫子当如何。哀哀三黄口，泣血纷滂沱。好生上帝德，无乃伤天和。谁为诉九阍，三面去网罗。
志哀寄吴氏二首·其一
作者：王稚登
朝代：明

翾翾枝间雀，谯谯委道傍。上为鸺纻啄，下为蝼蚁伤。仁者过其侧，拾之归青箱。饲以黄金花，五内皆馨香。疮痍日以平，羽毛日以长。朝栖主人门，夕宿主人堂。此雀衔玉环，将以报主人。一朝婴世难，主人归黄尘。徘徊空庭间，肝肠多苦辛。扰扰行路子，此情安可陈。
志哀寄吴氏二首·其二
作者：王稚登
朝代：明

鹰鹯击众乌，众鸟无能为。胡然坠蓬藋，自损风云姿。虽称六羽翮，零落何所施。蜂虿小有毒，螫人人不知。昔为众鸟畏，今为众鸟欺。既言覆其巢，又已攫其儿。覆巢犹且可，攫子当如何。哀哀三黄口，泣血纷滂沱。好生上帝德，无乃伤天和。谁为诉九阍，三面去网罗。
思归寄皇甫司勋
作者：王稚登
朝代：明

射策上书俱不遇，秋风夜夜梦归吴。花怜观里无多树，柳忆门前第几株。赵女怨为厮养妇，鲁生羞傍叔孙儒。惟君青眼能如旧，不笑终军手里繻。
戊申元日
作者：王稚登
朝代：明

枕上俄闻春鸟鸣，新年强起懒逢迎。樽前故旧凋零尽，镜里形骸老病成。仰面绝缨齐赘婿，裸身挝鼓汉狂生。如今无复当时态，佛榻禅灯远俗情。
支硎寺看梅听僧家吹笛
作者：王稚登
朝代：明

梅引何郎兴，山余支遁名。寒泉似陇水，僧笛学羌声。一雨花林寂，无人山殿清。年年二三月，繁丽不堪行。
新春感事
作者：王稚登
朝代：明

信有清风不厌贫，吹帘入幌转相亲。红颜薄命空流水，绿酒多情似故人。服药难辞星入鬓，闭门长与竹为邻。黄金散尽真堪惜，前日亲知是陌尘。
新秋饮顾汝所斋中夜归作（以下《燕市集》，嘉靖甲子）
作者：王稚登
朝代：明

青槐树树烟，客舍苑墙边。羸马饮秋雨，短衣行暮天。芙蓉思故国，蟋蟀感流年。何事长相见，归来又惘然。
无题五首
作者：王稚登
朝代：明

一朵千金泣露斜，帘栊难护幕难遮。吴王城上同看月，伍相江边独浣纱。杨柳名为离别树，芙蓉号作断肠花。旧时邻舍俱新主，莫辨东邻是宋家。昔日吹箫凤下来，如今凤去只荒台。剑分安得重归匣，水覆难教再上杯。倩酒禁愁何日醉，待花消恨几时开。无情最是窗间雨，吹入空床生绿苔。自从抱瑟入朱门，新宠安能易旧恩。明里开颜暗流泪，面前行乐背消魂。梅花见说浑无色，鹦鹉传来不肯言。知在阑干第几曲，青天何处觅昆仑。芙蓉江上露凄凄，杨柳楼前月影低。燕入朱门藏不见，马过花巷忆还嘶。藕丝无力终愁断，萍叶随流不肯齐。信有银河千万里，人间隔断路东西。玉钗中断两鸳鸯，绣枕平分半海棠。戏掷樱桃奁尚在，学吹杨柳笛还藏。红颜梦里将为石，青鬓愁中易作霜。锦字消磨鸿雁绝，门前只尺是衡阳。
无题五首·其一
作者：王稚登
朝代：明

一朵千金泣露斜，帘栊难护幕难遮。吴王城上同看月，伍相江边独浣纱。杨柳名为离别树，芙蓉号作断肠花。旧时邻舍俱新主，莫辨东邻是宋家。
无题五首·其三
作者：王稚登
朝代：明

自从抱瑟入朱门，新宠安能易旧恩。明里开颜暗流泪，面前行乐背消魂。梅花见说浑无色，鹦鹉传来不肯言。知在阑干第几曲，青天何处觅昆仑。
无题五首·其二
作者：王稚登
朝代：明

昔日吹箫凤下来，如今凤去只荒台。剑分安得重归匣，水覆难教再上杯。倩酒禁愁何日醉，待花消恨几时开。无情最是窗间雨，吹入空床生绿苔。
无题五首·其五
作者：王稚登
朝代：明

玉钗中断两鸳鸯，绣枕平分半海棠。戏掷樱桃奁尚在，学吹杨柳笛还藏。红颜梦里将为石，青鬓愁中易作霜。锦字消磨鸿雁绝，门前只尺是衡阳。
无题五首·其四
作者：王稚登
朝代：明

芙蓉江上露凄凄，杨柳楼前月影低。燕入朱门藏不见，马过花巷忆还嘶。藕丝无力终愁断，萍叶随流不肯齐。信有银河千万里，人间隔断路东西。
昔者行赠别姜祭酒先生（以下《青雀集》，隆庆丁卯、戊辰）
作者：王稚登
朝代：明

昔者薄游燕王都，燕人买骏皆买图。汝南袁公善相骨，称我一匹桃花驹。是时先帝论封禅，焚香日坐蓬莱殿。二三元老书不停，记室竖儒供笔砚。袁公手内金花笺，口召王生生不前。安知徐福三山事，但忆苏秦二顷田。我欲东归劝我留，满床诗草尽见投。见时醉操银不律，雌黄灿熳珊瑚钩。以兹感激国士知，新旧存亡不可移。季札匣中镆铘剑，脱挂徐君坟树枝。浮云世态那堪说，众人闻之皆不悦。谢傅西州春草深，羊昙涕泪空成雪。赠刀人，结袜子。可怜贫时交，一生与一死。召公已死周公嗔，道傍之言未必真。冯驩不去反见忌，天下尽讳为门人。宗伯中丞本爱才，乍闻此语亦徘徊。惟君知我有心者，肝肠倾倒无所猜。校书旧物许荐我，君纵殷勤我不□。《子虚》欲奏虽未成，知己难忘杨意情。长安国门同日出，我归金阊君石城。璧水曾经黄屋坐，祭酒胡床尚虚左。苜蓿先生三数公，桃李门人千百个。纷纷入赀同舍生，春秋俱服左丘明。君行未可轻此辈，万一中间有马卿。
望湖亭
作者：王稚登
朝代：明

亭边杨柳水边花，落日行人正忆家。不及江南湖上寺，木兰舟里载琵琶。
杂言
作者：王稚登
朝代：明

冻云寒树晓模糊，水上楼台似画图。红袖谁家乘小艇，卷帘看雪过鸳湖。
李舍人孤山草堂坐雨
作者：王稚登
朝代：明

笋舆行过断桥来，楼上银罂水上开。白鸟数行犹似鹤，青山五月已无梅。雨昏不辨丝千缕，湖绿浑疑酒一杯。几欲题诗题未得，舍人元是谪仙才。
杨伯翼赠日本刀歌
作者：王稚登
朝代：明

杨郎手持一匣霜，赠我拂拭生寒芒。铅刀纷纷空满目，君与此皆锷鱼肠。南金换却东夷铁，上带倭奴髑髅血。血未曾消刃未平，皎若莲花浸秋月。灯前细看齯鹈锋，入手还疑蛟与龙。门外湖深恐飞去，朱绳夜缚青芙蓉。苔花斓斑土花紫，白虹沉沉卧寒水。归家不惜十年磨，他日还能报知己。
林纯卿卜居西湖
作者：王稚登
朝代：明

藏书湖上屋三间，松映轩窗竹映关。引鹤过桥看雪去，送僧归寺带云还。轻红荔子家千里，疏影梅花一水湾。和靖高风今已远，后人犹得住孤山。
梦君篇赠黄丈淳父
作者：王稚登
朝代：明

童君秀骨青厓开，蟠胸大壑藏风雷。沈郎号狂士，古心清气空尘埃。明珠翠羽尽奇宝，二子落落非凡才。空堂日暮发遐想，建安数子千年上。呜呼王者久不作，大雅由来称绝响。国朝博士真天人，灵芝煌煌发土壤。墓门荆棘祠庙荒，后来作者江夏黄。知君十载未识面，云霞秀句今方见。黄钟玉磬音调绝，嶷然独立灵光殿。瑶华入手海雾湿，夕阳无人风飒飒。孤城鸣蛩灯火暗，破屋翠？山鬼泣。君今名重天下闻，躬耕不就刘将军。桃花茅屋长洲苑，闭门枕席生浮云。青袍耻逐路傍子，击木狂歌鸟兽群。嗟嗟，图南九万须我辈，枪榆赤璟安足云。童君长啸沈郎去，偃卧松床即梦君。
梦君篇赠黄丈淳父
作者：王稚登
朝代：明
体裁：古风

童君秀骨青厓开，蟠胸大壑藏风雷。沈郎号狂士，古心清气空尘埃。明珠翠羽尽奇宝，二子落落非凡才。空堂日暮发遐想，建安数子千年上。呜呼王者久不作，大雅由来称绝响。国朝博士真天人，灵芝煌煌发土壤。墓门荆棘祠庙荒，后来作者江夏黄。知君十载未识面，云霞秀句今方见。黄钟玉磬音调绝，嶷然独立灵光殿。瑶华入手海雾湿，夕阳无人风飒飒。孤城鸣蛩灯火暗，破屋翠�山鬼泣。君今名重天下闻，躬耕不就刘将军。桃花茅屋长洲苑，闭门枕席生浮云。青袍耻逐路傍子，击木狂歌鸟兽群。嗟嗟，图南九万须我辈，枪榆赤璟安足云。童君长啸沈郎去，偃卧松床即梦君。
槜李桥步月
作者：王稚登
朝代：明
体裁：五言律诗

泽国菰芦色，星桥槜李名。乱枫丹染寺，高柳碧萦城。月白虹霓卧，天寒驷马行。越姬歌并起，一半采莲声。
正月十六夜长安步月简朱少傅
作者：王稚登
朝代：明

少年场上立黄昏，一片归心不可言。月到今宵微有魄，人从何处正消魂。桃花骑出胡名马，竹叶携来鲁上尊。只隔一重灯影里，布衣那敢扣朱门。
流河驿
作者：王稚登
朝代：明

青草不生地，黄河空接天。香醪供使者，系缆驿门前。
海夷八首（嘉靖甲寅）
作者：王稚登
朝代：明

长洲茂苑只空名，休道吴王锦绣城。粉堞云昏朱雀帜，黄金日调水犀兵。夕烽看忆桃花色，戍角听疑玉笛声。伍相祠前斜日里，土人鸡黍祝升平。玉山前岁困倭夷，今日华亭更可悲。沙月如冰凋白羽，海烟为雾暗朱旗。石头已道朝烽合，扬子仍愁暮角吹。财赋东南忧不细，庙谟何以定安危。吴王城外石湖边，云白山青花满烟。却忆中丞持钺过，自驱猛士灭倭年。白虹贯日天文动，金字班师国计偏。鸟尽弓藏千古事，野人临水泪潸然。隋帝巡游伯业亡，邗沟流水月苍苍。锦帆一去知何处，翠柳千屯自晓霜。江汉风尘多兔窟，维扬豪杰尽龙骧。可怜仗剑唐司马，良翰天教翊圣皇。金陵亦是开基地，虎踞龙盘旧业存。先帝寝园犹白鹿，功臣甲第自朱门。冶城烟垒秋风肃，淮水金铙片月昏。太傅元勋藏上册，肯令妖祲近中原。五溪戎卒本诸蛮，木弩铜机出万山。铁骑悠悠屯海上，黄金日日出民间。尔曹荒服元亡赖，此日王师独厚颜。头白土官尤跋扈，玳筵红粉不知还。任公瘦骨气萧萧，乱后雕弓却在腰。铜柱未曾标马援，玉门早已入班超。孤身去国心应折，群盗经时气转骄。闻道墨缞重奉诏，佩刀骑马答清朝。钱塘雄盛比姑苏，宋室南迁是帝都。处士梅花经战马，美人杨柳失栖乌。翠华辇路云俱断，白马潮声海半枯。惟有将军青冢树，枝枝南向野莺呼。
海夷八首（嘉靖甲寅）·其一
作者：王稚登
朝代：明

长洲茂苑只空名，休道吴王锦绣城。粉堞云昏朱雀帜，黄金日调水犀兵。夕烽看忆桃花色，戍角听疑玉笛声。伍相祠前斜日里，土人鸡黍祝升平。
海夷八首（嘉靖甲寅）·其七
作者：王稚登
朝代：明

任公瘦骨气萧萧，乱后雕弓却在腰。铜柱未曾标马援，玉门早已入班超。孤身去国心应折，群盗经时气转骄。闻道墨缞重奉诏，佩刀骑马答清朝。
海夷八首（嘉靖甲寅）·其三
作者：王稚登
朝代：明

吴王城外石湖边，云白山青花满烟。却忆中丞持钺过，自驱猛士灭倭年。白虹贯日天文动，金字班师国计偏。鸟尽弓藏千古事，野人临水泪潸然。
海夷八首（嘉靖甲寅）·其二
作者：王稚登
朝代：明

玉山前岁困倭夷，今日华亭更可悲。沙月如冰凋白羽，海烟为雾暗朱旗。石头已道朝烽合，扬子仍愁暮角吹。财赋东南忧不细，庙谟何以定安危。
海夷八首（嘉靖甲寅）·其五
作者：王稚登
朝代：明

金陵亦是开基地，虎踞龙盘旧业存。先帝寝园犹白鹿，功臣甲第自朱门。冶城烟垒秋风肃，淮水金铙片月昏。太傅元勋藏上册，肯令妖祲近中原。
海夷八首（嘉靖甲寅）·其八
作者：王稚登
朝代：明

钱塘雄盛比姑苏，宋室南迁是帝都。处士梅花经战马，美人杨柳失栖乌。翠华辇路云俱断，白马潮声海半枯。惟有将军青冢树，枝枝南向野莺呼。
海夷八首（嘉靖甲寅）·其六
作者：王稚登
朝代：明

五溪戎卒本诸蛮，木弩铜机出万山。铁骑悠悠屯海上，黄金日日出民间。尔曹荒服元亡赖，此日王师独厚颜。头白土官尤跋扈，玳筵红粉不知还。
海夷八首（嘉靖甲寅）·其四
作者：王稚登
朝代：明

隋帝巡游伯业亡，邗沟流水月苍苍。锦帆一去知何处，翠柳千屯自晓霜。江汉风尘多兔窟，维扬豪杰尽龙骧。可怜仗剑唐司马，良翰天教翊圣皇。
清口驿阻雨
作者：王稚登
朝代：明
体裁：五言绝句

小驿官无马，扁舟客有星。淮南芳草色，望见隔河青。
清明日韦庄送朱在明南归
作者：王稚登
朝代：明

清明对酒共天涯，欲赠龙泉转自嗟。送别消魂惟柳色，笑人归去是桃花。园林一曲仍韦氏，兄弟多才比谢家。可惜卞和怀白璧，青衫湿尽出京华。
渡江寄吴氏伯仲
作者：王稚登
朝代：明

烟中流水晓潺潺，扬子津头雨一湾。沾袖成斑皆客泪，隔江如黛是家山。欲探子母羞钱箧，未卜雌雄泣剑环。寄语吴郎三玉树，莫因裘敝笑人还。
湖上
作者：王稚登
朝代：明

鸬鹚荷叶满秋烟，太液滹沱处处连。碧浪半湖虽似镜，银鞍十里不如船。堤同隋苑能栽柳，歌欠吴姬忆采莲。不为无鱼思故国，他乡风物本凄然。
湖上梅花歌四首
作者：王稚登
朝代：明

家家山色对春湖，日日春风听鹧鸪。门前杨柳藏鱼市，屋上梅花当地租。山烟山雨白氤氲，梅蕊梅花湿不分。浑似高楼吹笛罢，半随流水半为云。虎山桥外水如烟，雨暗湖昏不系船。此地人家无玉历，梅花开日是新年。闻道湖中是两梅，尽山千种一时开。估客片帆春雨里，载将香气过湖来。
湖上梅花歌四首·其一
作者：王稚登
朝代：明

家家山色对春湖，日日春风听鹧鸪。门前杨柳藏鱼市，屋上梅花当地租。
湖上梅花歌四首·其三
作者：王稚登
朝代：明

虎山桥外水如烟，雨暗湖昏不系船。此地人家无玉历，梅花开日是新年。
湖上梅花歌四首·其二
作者：王稚登
朝代：明

山烟山雨白氤氲，梅蕊梅花湿不分。浑似高楼吹笛罢，半随流水半为云。
湖上梅花歌四首·其四
作者：王稚登
朝代：明

闻道湖中是两梅，尽山千种一时开。估客片帆春雨里，载将香气过湖来。
溪上步月简秦方伯胡侍御
作者：王稚登
朝代：明

如海侯门路不通，溪流寂寂雾蒙蒙。谁家客许花间入，何处樽能月下空。敲散彩云钟隔水，吹残玉漏笛临风。南楼酒伴东山侣，半忆庾公半谢公。
玉女潭二首（以下《荆溪疏》）
作者：王稚登
朝代：明

丹嶂金吾凿，寒潭玉女名。面岚成画阁，架雾起雕楹。开牖通花影，疏泉纳涧声。此中堪避世，何用罥朝缨。霞宫瞰绿水，云是洗头盆。华表开山径，金铺饰洞门。鸟声含瀑布，虎迹印松坛。根上祠官去，先皇奠璧存。
玉女潭二首（以下《荆溪疏》）·其一
作者：王稚登
朝代：明

丹嶂金吾凿，寒潭玉女名。面岚成画阁，架雾起雕楹。开牖通花影，疏泉纳涧声。此中堪避世，何用罥朝缨。
玉女潭二首（以下《荆溪疏》）·其二
作者：王稚登
朝代：明

霞宫瞰绿水，云是洗头盆。华表开山径，金铺饰洞门。鸟声含瀑布，虎迹印松坛。根上祠官去，先皇奠璧存。
玉皇阁对雪怀黄丈淳父
作者：王稚登
朝代：明

雪后登楼兴未赊，仙人香案挂寒霞。帝京初晓浑如玉，宫树先春已着花。人意喜时消作水，马蹄行处踏为沙。黄公垆畔新醅绿，游子如何不忆家。
王德操被盗唁以二绝
作者：王稚登
朝代：明

月黑村空夜半时，操戈暴客苦相追。也知不但因胠箧，欲乞萧萧暮雨诗。窗外梅花恼客眠，偷儿横索赁舂钱。王家旧物休将去，留取青青一片毡。
王德操被盗唁以二绝·其一
作者：王稚登
朝代：明

月黑村空夜半时，操戈暴客苦相追。也知不但因胠箧，欲乞萧萧暮雨诗。
王德操被盗唁以二绝·其二
作者：王稚登
朝代：明

窗外梅花恼客眠，偷儿横索赁舂钱。王家旧物休将去，留取青青一片毡。
癸亥元日
作者：王稚登
朝代：明

残腊阴阴雨满城，今朝元日是新晴。酒楼日冻南山雪，柳岸天寒远墅莺。宝剑千金五陵侠，银筝一柱十年情。从来王粲多流落，问舍求田只未成。
白丈自杭州归要游天池
作者：王稚登
朝代：明

桃花零落尽，游赏与君同。僧住松声里，莺啼石壁中。岩光晴处紫，池色晚来空。莫把琵琶奏，尊前有白公。
看梅过玄墓山中二首（以下梅花什）
作者：王稚登
朝代：明

人似梅花瘦，舟如兰叶长。青山十亩白，流水一春香。种密人难入，开齐夜有光。苔枝容我折，野老不嗔狂。桥外花开日，分明雪作图。不将他树杂，未有一家无。多处半青嶂，香时过太湖。浊醪元易得，市远亦须沽。
看梅过玄墓山中二首（以下梅花什）·其一
作者：王稚登
朝代：明

人似梅花瘦，舟如兰叶长。青山十亩白，流水一春香。种密人难入，开齐夜有光。苔枝容我折，野老不嗔狂。
看梅过玄墓山中二首（以下梅花什）·其二
作者：王稚登
朝代：明

桥外花开日，分明雪作图。不将他树杂，未有一家无。多处半青嶂，香时过太湖。浊醪元易得，市远亦须沽。
石门曲三首·其一
作者：王稚登
朝代：明

采桑复采桑，蚕长桑叶齐。妾住石门东，郎住石门西。
石门曲三首·其三
作者：王稚登
朝代：明
体裁：古风

卖丝家复贫，哭解红罗襦。将丝系妾泪，可得作明珠。
石门曲三首·其三
作者：王稚登
朝代：明

卖丝家复贫，哭解红罗襦。将丝贯妾泪，可得作明珠。
石门曲三首·其二
作者：王稚登
朝代：明

蚕成桑叶空，门前青绩长。一半织郎衣，一半结鱼网。
石门曲三首·其二
作者：王稚登
朝代：明

蚕成桑叶空，门前青绩长。一半织郎衣，一半结鱼网。卖丝家复贫，哭解红罗襦。将丝贯妾泪，可得作明珠。
石门曲三首·其二
作者：王稚登
朝代：明
体裁：古风

蚕成桑叶空，门前青苧长。一半织郎衣，一半结鱼网。
碧云寺月出赠朱十六短歌
作者：王稚登
朝代：明

燕山一片月，夜照白莲花。千里万里同为客，三人五人齐忆家。与君俱是悠悠者，意气相逢不相下。平原侠士能斗鸡，邯郸才人堪换马。明星落木乱纷纷，同向山中卧白云。秋风乍起黄花塞，明月初生青草坟。齐门弹瑟相知少，汉庭执戟郎官小。渐离筑傍流水立，干将剑上青虹绕。才子风流多落魄，青楼狭邪善谐谑。赵玉刻就箜篌柱，蜀绘裂作秋千索。禅灯绣佛夜厌厌，半醉能歌阿鹊盐。朱公大笑黄金尽，三十青衫一孝廉。
碧云寺泉上酌酒与朱十六
作者：王稚登
朝代：明

云中流下不胜清，石濑溅溅只自平。宛转浮杯人不醉，潺湲到枕梦难成。分厨已足千僧汲，出寺能为十里声。同是黄尘骑马客，与君相对濯冠缨。
种豆
作者：王稚登
朝代：明

庭下秋风草欲平，年饥种豆绿阴成。白花青蔓高于屋，夜夜寒虫金石声。
立冬
作者：王稚登
朝代：明
体裁：诗

秋风吹尽旧庭柯，黄叶丹枫客里过。一点禅灯半轮月，今宵寒较昨宵多。
答佘宗汉（宗汉与余今年皆七十）
作者：王稚登
朝代：明

题诗千里问桑蓬，青雀西来信忽通。郢客阳春元和寡，绛人甲子偶相同。麒麟莫道生偏晚，鹦鹉争夸老更工。曾赴瑶池春燕否，蟠桃可及荔枝红？
答孙文融中丞时自辽阳归
作者：王稚登
朝代：明

客星尚未入文昌，先寄双鱼到草堂。试问夷邦江鸭绿，何如乡社酒鹅黄。要盟未固同城下，作舍难成是道傍。谁识边臣心最苦，青铜镜里鬓如霜。
答宁夏黄中丞唯尚
作者：王稚登
朝代：明

灵武妖氛扫未清，十年狐鼠尚纵横。中丞杖钺新开府，骄虏新笳莫近城。帐下几人能草檄，秋来无处不屯兵。君王欲识边臣苦，一夜清霜绕鬓生。
答王大吉自武林北上
作者：王稚登
朝代：明

新诗字字比琼瑶，池上相过破寂寥。微雨不消吴市暑，疏松如带浙江潮。吹笙尚忆前身事，结袜空思往哲遥。京洛故人如问讯，梁鸿犹住伯通桥。
答袁相公问病二首
作者：王稚登
朝代：明

斜风斜雨竹房寒，云里蓬莱枕上看。愁过一春容鬓改，吟成五字带围宽。书生薄命元同妾，丞相怜才不论官。泣向青天怀烈士，古来惟有报恩难。形骸土木佛灯前，黄阁情深有梦牵。喘似吴牛初见月，瘦如辽鹤不冲天。诗题半作逃禅偈，酒价都为买药钱。知己未酬徒骨立，一生孤负佩龙泉。
答袁相公问病二首·其一
作者：王稚登
朝代：明

斜风斜雨竹房寒，云里蓬莱枕上看。愁过一春容鬓改，吟成五字带围宽。书生薄命元同妾，丞相怜才不论官。泣向青天怀烈士，古来惟有报恩难。
答袁相公问病二首·其二
作者：王稚登
朝代：明

形骸土木佛灯前，黄阁情深有梦牵。喘似吴牛初见月，瘦如辽鹤不冲天。诗题半作逃禅偈，酒价都为买药钱。知己未酬徒骨立，一生孤负佩龙泉。
紫阳庵丁真人祠
作者：王稚登
朝代：明

丹壑断人行，琪花洞里生。乱厓兼地破，群象逐峰成。一石一云气，无松无水声。丁生化鹤处，蜕骨不胜情。
至日怀诸太史陪祀南郊
作者：王稚登
朝代：明

圜丘驰道草芊芊，旷典重逢御极年。圣寿长如南至日，皇恩高似北溟天。葭灰应气迎邹律，松籁含风入舜弦。最羡翰林供奉客，挥毫先进庆云篇。
舟中与建初话旧
作者：王稚登
朝代：明

十载行藏半未齐，闻君论旧益凄凄。汗从何晏朱衣拭，书觅羊欣白练题。歌是《竹枝》容易和，泪成珠子不轻啼。干将已是徐君剑，明日扁舟下剡溪。
苕城雨望
作者：王稚登
朝代：明
体裁：六言诗

云生上若下若，雨暗苕溪霅溪。牧竖过桥牵犊，山翁登屋驱鸡。藕花岸边鱼跃，桑树村里鸠啼。药裹茶烟禅榻，思家病客悽悽。
茉莉曲·其二
作者：王稚登
朝代：明
体裁：乐府曲辞

乌银白镪紫磨金，斲出纤纤茉莉簪。斜插女郎倭堕髻，晚妆朝月拜深深。
茉莉曲六首
作者：王稚登
朝代：明

赣州船子两头尖，茉莉初来价便添。公子豪华钱不惜，买花只拣树齐檐。花船尽泊虎丘山，夜宿娼楼醉不还。时想簸钱输小妓，朝来隔水唤乌蛮。满笼如雪叫拦街，唤起青楼十二钗。绣箧装钱下楼买，隔帘斜露凤头鞋。乌银白镪紫磨金，斫出纤纤茉莉簪。斜插女阿缡褷髻，晚妆朝月拜深深。卖花伧父笑吴儿，一本千钱亦太痴。侬在广州城里住，家家茉莉尽编篱。章江茉莉贡江兰，夹竹桃花不耐寒。三种尽非吴地产，一年一度买来看。
茉莉曲六首·其一
作者：王稚登
朝代：明

赣州船子两头尖，茉莉初来价便添。公子豪华钱不惜，买花只拣树齐檐。
茉莉曲六首·其三
作者：王稚登
朝代：明
体裁：乐府曲辞

满笼如雪叫拦街，唤起青楼十二钗。绣箧装钱下楼买，隔帘斜露凤头鞋。
茉莉曲六首·其二
作者：王稚登
朝代：明

花船尽泊虎丘山，夜宿娼楼醉不还。时想簸钱输小妓，朝来隔水唤乌蛮。
茉莉曲六首·其五
作者：王稚登
朝代：明

卖花伧父笑吴儿，一本千钱亦太痴。侬在广州城里住，家家茉莉尽编篱。
茉莉曲六首·其六
作者：王稚登
朝代：明

章江茉莉贡江兰，夹竹桃花不耐寒。三种尽非吴地产，一年一度买来看。
茉莉曲六首·其四
作者：王稚登
朝代：明

乌银白镪紫磨金，斫出纤纤茉莉簪。斜插女阿缡褷髻，晚妆朝月拜深深。
荆溪采兰曲·其一
作者：王稚登
朝代：明
体裁：乐府曲辞

叶带朝烟翠陆离，花含春雾紫葳蕤。美人肠断湘江水，折得芳馨欲寄谁。
荆溪采兰曲·其二
作者：王稚登
朝代：明
体裁：乐府曲辞

破雪穿苔一寸芽，杖挑藤束出山家。幽香不上如鸦鬓，误捲红帘听卖花。
虎丘寺
作者：王稚登
朝代：明
体裁：七言绝句

桥外行人听暮钟，寺前杨柳落秋风。白公堤上黄花酒，片片青旗山影中。
虎丘寺看妓人走马
作者：王稚登
朝代：明

骏马龙驹种，佳人燕子身。驰驱下夕坂，险绝太惊人。血是蹄间汗，香为鬓里尘。解鞍慵不语，游子替伤神。
虎丘访居士贞
作者：王稚登
朝代：明

芳日俄逢谷，空山未见花。因过处士宅，宛是野僧家。古井春无水，衡门晚带霞。釜鱼君莫叹，卜岁正盈车。
袁生行赠袁孟逸
作者：王稚登
朝代：明

袁生袁生，尔何玩世爱学严君平。藏名在卜肆，朝取扑满钱，夕抱鸱夷醉，朱门招之谢弗往，西寺东邻留且住。已将白象即心调，更借青莲为法喻。有时落笔珠玑吐，苍兕惊啼老蛟舞。狂来不减祢正平，何物小儿杨德祖。自言身是大罗仙，醉倒玉皇香案前。手翻案上金炉火，谪在人间六十年。后身还忆前身事，长与曲蘖为因缘。我欲就生卜，一卜在黄屋。流乌飞入昭阳殿，万户千门鬼夜哭。再卜鸭绿江，东夷蕞尔邦。海内征兵日虚耗，未见黄幡一片降。三卜阖闾城，狐鼠何纵横。让王至德日以远，营营满耳青蝇声。生闻我言双眼白，吉凶不肯谈《周易》。长鲸一呼三斗空，走上碧桃吹玉笛。吹下飞花满地红，醉后高眠当茵席。呼童觅枕梦游仙，床头尚有支机石。
袁相国故居访李孝甫太仆
作者：王稚登
朝代：明

鱼文匕首不离身，马踏长安市里尘。重过杨家旧亭子，深悲侯氏老门人。朱栏易主花无色，青眼逢君酒可亲。同是中郎琴畔客，一般憔悴各沾巾。
西夏凯歌四首
作者：王稚登
朝代：明

圣人亲御凤凰楼，太白旗悬叛将头。十道使臣持露布，春风一日满神州。胡沙如雪月如冰，白骨棱棱几十层。血污髑髅将化碧，不知谁作党中丞。捷书朝报夏酋平，十万狂倭夕胆惊。闻说九重方赫怒，东边莫筑受降城。诏赐田租墨未干，诛夷顿失主恩宽。一朝罢却军兴费，四海疮痍动地欢。
西夏凯歌四首·其一
作者：王稚登
朝代：明

圣人亲御凤凰楼，太白旗悬叛将头。十道使臣持露布，春风一日满神州。
西夏凯歌四首·其三
作者：王稚登
朝代：明

捷书朝报夏酋平，十万狂倭夕胆惊。闻说九重方赫怒，东边莫筑受降城。
西夏凯歌四首·其二
作者：王稚登
朝代：明

胡沙如雪月如冰，白骨棱棱几十层。血污髑髅将化碧，不知谁作党中丞。
西夏凯歌四首·其四
作者：王稚登
朝代：明

诏赐田租墨未干，诛夷顿失主恩宽。一朝罢却军兴费，四海疮痍动地欢。
观潮歌
作者：王稚登
朝代：明

丙辰闰七月初吉，孟渎江边潮水赤。寒波带雨打空城，高浪如山排巨石。山田旱爟不可救，山人荷锄惟种豆。游鱼忽入豆花中，江里鼋鼍近人吼。隔岸不闻鸡犬声，前村尽说蛟龙斗。白头田父向人语，不见江潮大如许。门前堤上种柳树，潮痕深浅能记取。去年堤石未沉沙，今日柳枝齐拂水。苍烟黑雾黯不收，吁嗟身世如浮沤。床头水鸣得赤鲤，槛上云生飞白鸥。卧楂人力不可运，眼中倏忽随波流。鱼舟叶叶争鼎沸，踏浪高歌似平地。北客初闻忽胆惊，南人坐对犹儿戏。我闻钱塘之潮天下无，素车白马相喧呼。铁箭如沙射江浒，钱王当日真雄图。书生白首老牖下，只尺不辨越与吴。呜呼！只尺不辨越与吴，酒酣耳热歌乌乌。不能三江即五湖，辙中之鲋胡为乎？
访董述夫不遇
作者：王稚登
朝代：明

扣户无人问四邻，萧然木榻满黄尘。知君只在长安市，画得燕山卖与人。
谒袁文荣公祠堂
作者：王稚登
朝代：明

云中烟火映荒祠，遗像萧条入拜疑。马策扣门惟有泪，雀罗张户不胜悲。山光夜暗围棋墅，海色寒埋挂剑枝。千载何人能下士，断肠空忆郑当时。
赠刘汝临
作者：王稚登
朝代：明

刘郎才思长卿看，帝里风光驻马鞍。村过杏花春酒绿，矶登燕子暮江寒。潮平桃叶同衣带，雨熟琵琶似弹丸。归去稽山当仲夏，园林竹箭长千竿。
赠大行诏使封夷
作者：王稚登
朝代：明

口奉天言下玉京，沧溟万里是王程。衣裳尽带鱼龙气，鼓吹皆含波浪声。汉使楼船疑蜃吐，夷王宫殿驾鳌成。胡商海客如相问，但说中朝税法轻。
赠徐舍人
作者：王稚登
朝代：明

嗟君何事独沾裳，闻着乌啼黯自伤。池上薇花空浸月，堂前萱草不禁霜。燕山雪作愁时鬓，楚水猿为客里肠。见说王裒庐墓处，满林衰柏泪痕苍。
赠竹庵师住补陀
作者：王稚登
朝代：明
体裁：五言律诗

水月澄慈性，风尘暗法颜。诏从金殿出，袒挂紫衣还。蜃气香浮刹，鳌身负宝山。秦川天万里，何处是乡关。
赠翟德甫
作者：王稚登
朝代：明

长铗年年意若何，及时行乐肯蹉跎。往来朱邸风流甚，出入青楼薄幸多。桃叶可怜江上渡，柳枝如怨笛中歌。黄金未尽容颜在，莫问门前雀可罗。
赠袁七秘书志乘起居相国夫人
作者：王稚登
朝代：明

手持封事上明光，暂捧潘舆侍北堂。黄阁夫人称孟母，紫薇仙吏识田郎。葡萄好酿樽中绿，萱草能消镜里霜。路隔云阶难入拜，独怜身贱愧张苍。
赠长洲蔡明府
作者：王稚登
朝代：明

廿年京洛羡飞腾，此地重逢不负丞。走马泥涂朝带雪，栖鸦官舍晚如冰。桥边乌鹊非银汉，坞内桃花隔武陵。一枕黄粱俱莫问，君依迁客我依僧。
赠顾杭州贞叔
作者：王稚登
朝代：明

才高谁识顾君平，身着青袍世所轻。杨柳不曾湖上看，芙蓉元在幕中生。马头云断家山色，官舍潮连夜雨声。流水白云心尽折，丈夫辛苦为微名。
辛丑元日
作者：王稚登
朝代：明

冻柳寒梅旱未舒，大风无乃发吾庐。春柈安得青丝菜，岁酒唯供赤尾鱼。槐里直臣空折槛，平津丞相未悬车。圣人欲赐临轩策，谁上当年贾谊书。
过方丈园亭
作者：王稚登
朝代：明

旧别雪鳞鳞，重来及仲春。马能穿绿竹，鹤亦认乌巾。山沼松舟小，春茶石灶新。鹿门堪避俗，他日愿为邻。
过虎牢
作者：王稚登
朝代：明
体裁：七言律诗

关畔烟消路欲开，北风短剑望尘摧。荒山不见多军队，静野惟闻孤雁哀。衰草几丛衔战垒，白云一派横盟台。长途无语思前事，却笑袁曹小有才。
过车厩袁相国故宅
作者：王稚登
朝代：明

寒江无浪似鱼鳞，千舫迎潮泊水滨。落木萧萧车厩晚，乱鸦飞上旧平津。
迎春日集华光禄斋中
作者：王稚登
朝代：明

椒盘出五辛，下马拂黄尘。千里周南客，明朝汉苑春。草生将去路，花待欲归人。君有陶潜禄，犹胜季子贫。
还家作
作者：王稚登
朝代：明

游子江东倦行役，还家登堂草盈尺。花枝三树四树红，头发一丝半丝白。囊中犹自有残钱，尽买杨梅饱食眠。门外幸无骑马客，清香细雨佛灯前。
送华晋民入南雍
作者：王稚登
朝代：明

才子担簦指旧京，垂杨系马听新莺。隔江山入长干寺，带雨潮添建业城。绛帐传经秦博士，布衣游侠鲁诸生。春江花月清淮夜，知醉谁家雁柱筝。
送吴中丞之金陵
作者：王稚登
朝代：明

建业青山是帝都，暂劳开府握军符。花间朱鹭铙歌曲，江上黄龙水阵图。玉节中丞新荡寇，楼船诸将旧平吴。不知燕子矶前地，容得陈琳草檄无？
送吴郎游金陵
作者：王稚登
朝代：明
体裁：五言律诗

两地三春别，孤帆千里愁。君今游帝里，谁与共仙舟。夜雨连瓜步，春潮满石头。长干管弦地，走马莫淹留。
送孙明府之崇明
作者：王稚登
朝代：明

昔年芸歌侣，凫舄向南征。官俸鱼租入，衙斋蜃气成。问程看日出，到海听鸡鸣。地僻无官长，何须束带迎。
送徐惟和还闽兼寄惟起
作者：王稚登
朝代：明

未把并州作故乡，送君重与赋河梁。吴宫蟋蟀方啼月，越国芙蓉未着霜。宾从琴樽忘逆旅，弟兄渔猎忆邻庄。还家且说西堂梦，细擘黄柑荐酒尝。
送慧师还五井兼怀其故师杨伯翼
作者：王稚登
朝代：明
体裁：五言律诗

持钵南归去，长天接远汀。未霜吴树赤，过雨越山青。帆外桃花渡，函中贝叶经。还将二泉水，一酹子云亭。
送曹能始进士北上
作者：王稚登
朝代：明

风流蕴藉更才华，年少成名乍起家。银瓮青丝吴市酒，竹炉纱帽建溪茶。车同潘令人人果，笔似江郎夜夜花。去觅江东二三子，帝京明月醉琵琶。
送王和仲归吴门
作者：王稚登
朝代：明

三载都门客，秋风忆故山。楚云装共薄，燕草鬓同斑。歌逐无鱼断，身随一雁还。祇应留滞者，别泪易潺湲。
送舒伯明还太末三首·其一
作者：王稚登
朝代：明
体裁：七言绝句

吴江枫树锦萧疏，千顷寒波翠湿裾。若过长桥须舣棹，青钱不惜买鲈鱼。
送舒伯明还太末三首·其二
作者：王稚登
朝代：明
体裁：七言绝句

清江白月路迢迢，霜落关门柳色凋。明岁期君虎丘寺，相逢先问浙江潮。
送蒋都护入蜀
作者：王稚登
朝代：明

瞿塘峡口水初生，都护楼船入蜀行。地到益州皆沃野，营开賨叟尽雄兵。干云鸟道三千里，挂树猿啼一两声。欲卜封侯何日事，成都市上问君平。
送钱象先游楚
作者：王稚登
朝代：明

七夕仍佳节，三湘乍远游。猿啼巫峡夜，人到渚宫秋。作客随鸥鹭，离家望女牛。所嗟王粲老，不得共依刘。
送陆丈移官海丰丞
作者：王稚登
朝代：明

官舍有余清，无言政未成。头从湖上白，水在橐中轻。过鲁无鱼食，归吴借马行。簿书期傥暇，一问济南生。
送陈道源参军偕计甥野臣北上
作者：王稚登
朝代：明

王事驱驰又入燕，一杯昌独当离筵。金输少府逾千镒，官守参军及九年。渡海旌旗留乐浪，薰天宫殿失甘泉。入朝不藉王生对，似舅名甥尔最贤。
送项仲融游金陵三首
作者：王稚登
朝代：明

长板桥头听曲声，徐娘虽老尚多情。门前车马无人问，自按《梁州》促柱筝。石头城下看春潮，天堑长江万里遥。渔人网得沉江锁，犹似当年铁未消。钟山弓剑似桥山，一去龙髯不可攀。高帝在时亲放鹿，金牌历历在中间。
送项仲融游金陵三首·其一
作者：王稚登
朝代：明

长板桥头听曲声，徐娘虽老尚多情。门前车马无人问，自按《梁州》促柱筝。
送项仲融游金陵三首·其三
作者：王稚登
朝代：明

钟山弓剑似桥山，一去龙髯不可攀。高帝在时亲放鹿，金牌历历在中间。
送项仲融游金陵三首·其二
作者：王稚登
朝代：明

石头城下看春潮，天堑长江万里遥。渔人网得沉江锁，犹似当年铁未消。
送黎惟敬还岭南时有夷警
作者：王稚登
朝代：明

乘风五两未从容，惜别休言路几重。青草毒如炎海瘴，火云奇似博罗峰。司农岂惜江南旱，归客唯愁岭外烽。床上蒯缑君莫问，沉埋不是旧芙蓉。
都下寒食
作者：王稚登
朝代：明

骑马寻春春尚迟，东风空自向人吹。燕王城里千株柳，寒食来看未有丝。
重渡钱塘
作者：王稚登
朝代：明

十年孤客再浮江，点点丹枫映酒缸。佩剑尚余虹一半，寄书安得鲤成双。宋朝园寝云为殿，越国浮屠树作幢。斜日西陵烟火乱，暮山无数满船窗。
重渡钱塘·其一
作者：王稚登
朝代：明

十年孤客再浮江，点点丹枫映酒缸。佩剑尚余虹一半，寄书安得鲤成双。
重渡钱塘·其二
作者：王稚登
朝代：明

宋朝园寝云为殿，越国浮屠树作幢。斜日西陵烟火乱，暮山无数满船窗。
重游武林
作者：王稚登
朝代：明

十年不踏西泠路，此度重游感旧时。杨柳忽惊枝尽老，芙蓉应笑客来迟。敲门月下僧犹在，载酒亭中鹤未知。明日南屏山麓寺，壁间还觅旧题诗。
重经孟河
作者：王稚登
朝代：明

旧游会见筑城时，城下家家种柳枝。试看柳枯心半蠹，争教人老鬓无丝。
重过朱在明家
作者：王稚登
朝代：明

东风淡荡木兰舟，花月春江几度游。望处只疑为隔岸，到时谁识是中流。燃灯照海非牛渚，列炬薰天学蜃楼。车辖不投宾亦住，绿樽红袖醉箜篌。
重阳前一日泊新安
作者：王稚登
朝代：明
体裁：五言律诗

乱帆天外落，野泊数家村。萤火依丛薄，虫声出草根。雨收山渐碧，云翳月微昏。客里重阳近，何人送一樽。
钱塘夜泊
作者：王稚登
朝代：明

孤舟三日雨淙淙，夜泊钱家旧建邦。桑过石门青拂枕，水经靧李黛含窗。六桥花尽休携酒，五月潮平好渡江。此去报恩惭烈士，匣中龙剑气难降。
钱王祠
作者：王稚登
朝代：明

玉带龙衣貌宛然，朱门碧殿暮湖边。行人下马看碑字，高柳藏鸦拂庙壖。禾黍故都州十四，波涛残岸弩三千。伤心一片厓山地，月色潮声更可怜。
钱象先移居
作者：王稚登
朝代：明

三年并舍接清言，一日移家避俗喧。僦庑桥边真隐士，射潮江上旧王孙。垂帘柳不遮邻巷，盖瓦藤才隔对门。此去墙东元咫尺，相过莫厌倒芳樽。
长安春雪曲五首
作者：王稚登
朝代：明

春风吹雪下桑乾，添得城中一夜寒。干鹊楼高消不尽，长安街上马头看。一半秦声半楚声，秦娥调瑟楚娥筝。凤凰城里家家雪，但是红楼冻不成。御柳黄丝未满条，宫花红蕊不胜娇。至尊看雪开温室，亲赐昭仪壁上椒。暖玉琵琶寒玉肤，一般如雪映罗襦。抱来只选《阳春》曲，弹作盘中大小珠。勒寒桃李未成蹊，啄雪流莺已自啼。进得貂裘浑不着，圣人春日赐征西。
长安春雪曲五首·其一
作者：王稚登
朝代：明

春风吹雪下桑乾，添得城中一夜寒。干鹊楼高消不尽，长安街上马头看。
长安春雪曲五首·其三
作者：王稚登
朝代：明

御柳黄丝未满条，宫花红蕊不胜娇。至尊看雪开温室，亲赐昭仪壁上椒。
长安春雪曲五首·其二
作者：王稚登
朝代：明

一半秦声半楚声，秦娥调瑟楚娥筝。凤凰城里家家雪，但是红楼冻不成。
长安春雪曲五首·其五
作者：王稚登
朝代：明

勒寒桃李未成蹊，啄雪流莺已自啼。进得貂裘浑不着，圣人春日赐征西。
长安春雪曲五首·其四
作者：王稚登
朝代：明

暖玉琵琶寒玉肤，一般如雪映罗襦。抱来只选《阳春》曲，弹作盘中大小珠。
长安立春日
作者：王稚登
朝代：明

城上高楼五凤凰，春云春日转年芳。镂金作胜家家帖，剪彩为花树树妆。太液池中波早绿，昭阳殿里柳先黄。陇梅消息无人寄，断尽江南思妇肠。
门联
作者：王稚登
朝代：明
体裁：联

岂有文章惊海内；漫劳车马驻江干。
闻警
作者：王稚登
朝代：明

交河十月水潺潺，虏骑秋高过黑山。六郡平时元近塞，一夫谁个可当关。云中太守须重起，日逐贤王未肯还。空抱平胡二三策，书生无计谒龙颜。
阮将军龙杖歌（以下皆万历间晚年之作）
作者：王稚登
朝代：明

七尺天台藤，千年石梁雪。夭矫欲飞腾，支离半鳞甲。樵柯斫出空岩下，风雷昼鸣鬼啸夜。曳处常疑云雾生，植来犹恐猿猱挂。将军家居南巷中，一箧《阴符》四壁空。何人赠此作扶老，青鞋白帢随春风。春风策入花源去，仙人正傍桃花住。晴岚扑衣瀑绕床，鹤巢生緌芝成树。廉颇能挽弓三石，充国平羌负奇画。何为将军负杖行，不佩宝刀持画戟。冯唐老去未逢时，立马辕门弄柳丝。邻雨滴残鱼服箭，窗风吹裂蝥弧旗。雀罗当门印辞肘，坐叹红颜成白首。三百青钱杖上挑，黄公垆头醉春酒。神物从来尽有灵，延津曾见跃青萍。何必葛陂方化去，只今已作老龙吟。
陈佥宪园林
作者：王稚登
朝代：明

十亩瓜园地，因之早挂冠。衣裳竹里翠，门巷雨中寒。夕鸟留归听，秋花耐醉看。多君下榻意，不忍负余欢。
除夕袁令君斋中
作者：王稚登
朝代：明

衙斋寂寂五辛盘，老树空庭雪片寒。岁月速如将去客，风烟淡比乍辞官。投林羽幸离樊苦，纵壑鳞今乐网宽。红烛也随人惜别，当筵流泪不曾干。
集周公瑕斋中
作者：王稚登
朝代：明

偶访征君宅，梅花覆酒香。杖将鸠作刻，书与蠹俱藏。北海宾盈座，南朝寺隔墙。还同耆旧传，庞德在襄阳。
雨中同诸君游东钱湖
作者：王稚登
朝代：明

乱厓层壑水粼粼，一见渔舟一问津。修竹到门云里寺，流泉入袖雨中人。地从南渡多遗恨，湖比西家亦效颦。酒似鹅黄人似玉，不须深叹客途贫。
雨中寄顾汝和舍人
作者：王稚登
朝代：明

花间小雨湿衣轻，夜半思君隔凤城。尚食宫监邀翰墨，射声校尉识书名。斋庐西畔濡毫待，香案前头捧砚行。汉武若言封禅事，茂陵今已著书成。
雨中游茅山
作者：王稚登
朝代：明
体裁：七言律诗

碧殿阴阴倚翠微，春寒云薄雨霏霏。桃花石上开俱白，燕子山中湿不飞。入户青岚沾客鬓，有时香雾见仙衣。尘颜未受还丹诀，玉阙瑶台何所归。
雪中梅花
作者：王稚登
朝代：明

二月春光雪尚飘，看梅独坐思无聊。银花乱缀难分萼，玉树交加莫辨条。粉似傅来容易褪，香偏留却不同消。一般飞入妆台里，独让残英点额娇。
雪后留徐茂吴宿斋中
作者：王稚登
朝代：明

空斋佛火夜悠悠，残雪松间晓尚留。樽绿敢言开北海，榻陈聊得下南州。兰芳当户宁为艾，鹰鸷逢春未化鸠。明日与君同跨马，要离墓下问吴钩。
霜寒
作者：王稚登
朝代：明
体裁：五言绝句

烈烈瓦沟霜，他乡草木黄。合欢床上被，一半冷鸳鸯。
韬光庵
作者：王稚登
朝代：明
体裁：七言律诗

浮岚空翠昼氤氲，谷静人声寂不闻。处处引泉遥接竹，重重蹑石上千云。山将秋色晴偏好，海与江光远不分。欲对老僧谈半偈，林间不觉又斜曛。
题唐伯虎烹茶图为喻正之太守三首
作者：王稚登
朝代：明

太守风流嗜酪奴，行春常带煮茶图。图中傲吏依稀似，纱帽笼头对竹炉。灵源洞口采旗枪，五马来乘谷雨尝。从此端明茶谱上，又添新品绿云香。伏龙十里尽香风，正近吾家别墅东。他日干旄能见访，休将水厄笑王蒙。
题唐伯虎烹茶图为喻正之太守三首·其一
作者：王稚登
朝代：明

太守风流嗜酪奴，行春常带煮茶图。图中傲吏依稀似，纱帽笼头对竹炉。
题唐伯虎烹茶图为喻正之太守三首·其三
作者：王稚登
朝代：明

伏龙十里尽香风，正近吾家别墅东。他日干旄能见访，休将水厄笑王蒙。
题唐伯虎烹茶图为喻正之太守三首·其二
作者：王稚登
朝代：明

灵源洞口采旗枪，五马来乘谷雨尝。从此端明茶谱上，又添新品绿云香。
题梅客生中丞平朔方卷
作者：王稚登
朝代：明

灵武名高御史骢，更劳开府住云中。美人学舞鱼肠剑，厮养能弯象弭弓。城下已无胡饮马，帐前安用客和戎。不知今日骐飐阁，谁是西征第一功。
题董生春山障子赠朱金吾
作者：王稚登
朝代：明

董生留我子云亭，画尽春山酒未醒。赠与侯家金屋里，美人筵上斗眉青。
马湘兰挽歌词
作者：王稚登
朝代：明

歌舞当年第一流，姓名赢得满青楼。多情未了身先死，化作芙蓉也并头。石榴裙子是新裁，叠在空箱恐作灰。带上琵琶弦不系，长干寺里施僧来。不待心挑与目招，一生辜负可怜宵。祇堪罚作银河鹊，岁岁年年只驾桥。黄金不惜教婵娟，歌舞于今乐少年。月榭风台生蔓草，钿筝锦瑟化寒烟。明珠缀在凤头鞋，白壁雕成燕子钗。换得秣陵山十亩，香名不与骨俱埋。舞裙歌扇本前因，绣佛长斋是后身。不逐西池王母去，定随南岳魏夫人。水流花谢断人肠，一葬金钗土尽香。到底因缘终未绝，他生还许嫁王昌。平生犹未识苏台，为我称觞始一来。何意倏然乘雾去，旧时门户长青苔。佛灯禅榻与军持，七载空房只自知。试向金笼鹦鹉问，不曾私畜卖珠儿。兰汤浴罢净香熏，冉冉芳魂化彩云。遗蜕一坯松下土，只须成塔不须坟。红笺新擘似轻霞，小字蝇头密又斜。开箧不禁沾臆泪，非关老眼欲生花。描兰写竹寄卿卿，遗墨都疑泪染成。不遇西川高节度，平康浪得较书名。
马湘兰挽歌词·其一
作者：王稚登
朝代：明

歌舞当年第一流，姓名赢得满青楼。多情未了身先死，化作芙蓉也并头。
马湘兰挽歌词·其七
作者：王稚登
朝代：明

水流花谢断人肠，一葬金钗土尽香。到底因缘终未绝，他生还许嫁王昌。
马湘兰挽歌词·其三
作者：王稚登
朝代：明

不待心挑与目招，一生辜负可怜宵。祇堪罚作银河鹊，岁岁年年只驾桥。
马湘兰挽歌词·其九
作者：王稚登
朝代：明

佛灯禅榻与军持，七载空房只自知。试向金笼鹦鹉问，不曾私畜卖珠儿。
马湘兰挽歌词·其二
作者：王稚登
朝代：明

石榴裙子是新裁，叠在空箱恐作灰。带上琵琶弦不系，长干寺里施僧来。
马湘兰挽歌词·其五
作者：王稚登
朝代：明

明珠缀在凤头鞋，白壁雕成燕子钗。换得秣陵山十亩，香名不与骨俱埋。
马湘兰挽歌词·其八
作者：王稚登
朝代：明

平生犹未识苏台，为我称觞始一来。何意倏然乘雾去，旧时门户长青苔。
马湘兰挽歌词·其六
作者：王稚登
朝代：明

舞裙歌扇本前因，绣佛长斋是后身。不逐西池王母去，定随南岳魏夫人。
马湘兰挽歌词·其十
作者：王稚登
朝代：明

兰汤浴罢净香熏，冉冉芳魂化彩云。遗蜕一坯松下土，只须成塔不须坟。
马湘兰挽歌词·其十一
作者：王稚登
朝代：明

红笺新擘似轻霞，小字蝇头密又斜。开箧不禁沾臆泪，非关老眼欲生花。
马湘兰挽歌词·其十二
作者：王稚登
朝代：明

描兰写竹寄卿卿，遗墨都疑泪染成。不遇西川高节度，平康浪得较书名。
马湘兰挽歌词·其四
作者：王稚登
朝代：明

黄金不惜教婵娟，歌舞于今乐少年。月榭风台生蔓草，钿筝锦瑟化寒烟。
驾幸太学恭述
作者：王稚登
朝代：明

璧水钧天乐，桥门卤簿车。秋风清道早，朝雨洒尘疏。检礼惟行菜，谈经亦坠鱼。不知稽古士，献纳更何如。
黄浦夜泊
作者：王稚登
朝代：明

黄浦滩头水拍天，寒城如雾柳如烟。月沉未沉鱼触网，潮来欲来人放船。
龙井
作者：王稚登
朝代：明
体裁：七言律诗

名山迢递客来稀，隐隐疏钟出翠微。春雨新泉千涧合，寒潭明月一僧归。声随鸣磬閒过院，净比青莲不染衣。闻说夜深龙化去，何年重向此中飞。
龙母庙
作者：王稚登
朝代：明

松坞石林林，秋风万壑阴。泉清尘客耳，花照定僧心。龙去野祠破，鸟啼山竹深。苍生饥渴甚，朝夕望为霖。
龙湫
作者：王稚登
朝代：明

石潭寒水翠如苔，日暮搴萝俯涧隈。投绠漫言浮海出，荡舟刚及隔岩回。泉飞暗作千山瀑，龙去先从二月雷。不饮何须愁笑客，桃花洞口未曾开。
竹枝词
作者：王立中
朝代：明
体裁：词

孤山梅花开雪中，恰似阿侬冰雪容。不学画桥南畔柳，春来容易嫁东风。
绝句二首
作者：王立中
朝代：明

梅粉凝娇不肯添，万云笼暝压重檐。江南可是春寒甚，十日东风不捲帘。春波桥头柳似烟，越王城郭在西边。我家绕屋皆春水，尽日鸳鸯随钓船。
绝句二首·其一
作者：王立中
朝代：明

梅粉凝娇不肯添，万云笼暝压重檐。江南可是春寒甚，十日东风不捲帘。
绝句二首·其一
作者：王立中
朝代：明
体裁：七言绝句

梅粉凝娇不肯添，晚年笼瞑压重檐。江南可是春寒甚，十日东风不捲帘。
绝句二首·其二
作者：王立中
朝代：明
体裁：七言绝句

春波桥头柳似烟，越王城郭在西边。我家绕屋皆春水，尽日鸳鸯随钓船。
西湖竹枝词·其二
作者：王立中
朝代：明
体裁：七言绝句

湖山堂前密雨飞，苏公堤上行人稀。唤郎扁舟早回去，春泥日晚汗郎衣。
同休远文心上人度石梁
作者：王立程
朝代：明
体裁：古风

平生惬幽赏，山水有馀癖。跻攀陟穹崖，杖屦迷昕夕。遥爱万峰攒，悠然暮云白。一径转松萝，萦回盘蹬窄。怪石驾飞梁，横空巨灵劈。瀑布自天来，波涛翻四壁。喷沫建瓴下，悬崖几千尺。足底走轰雷，崩腾疑地坼。中有一线通，莓苔覆其脊。猿鸟不敢窥，狡兔犹辟易。时与山僧来，踌躇中复却。观止即康庄，虔心轻一掷。举足已忘身，生死不容隙。嗜专遂忘险，陡然任所适。阔步神飞扬，往来凭两屐。观者色沮丧，相顾徒咋唶。亲朋四五人，惊定还慰责。千金戒垂堂，发肤宁不惜。吁嗟谢世情，嵚巇羊肠迫。浮沉投网罗，安危何所择。为我解天韬，逍遥舒六翮。遗生等鸿毛，胡为效臧获。
丁未岁病起入都有怀里中诸友作药名诗贻之
作者：王立道
朝代：明

微尚甘草莱，桂枝自淹留。爰附子年情，谬寄生人忧。半夏涉长道，天门足荫休。迢迢望南星，远志成倦游。藤萝蔓荆扉，杞菊荒深秋。防已挂尘网，遄当归旧丘。
七夕雨二首
作者：王立道
朝代：明

汉渚邀灵匹，幽盟此夜寻。盈盈唯一水，暮暮更为云。洒道流馀润，扬波荡夕氛。含情愁雨绝，随泪点罗裙。灵鹊翻占雨，神京似灌坛。迎针丝乱度，映烛泪先残。机石新含润，河梁欲下湍。寻源海上客，昏黑路应难。
七夕雨二首·其一
作者：王立道
朝代：明

汉渚邀灵匹，幽盟此夜寻。盈盈唯一水，暮暮更为云。洒道流馀润，扬波荡夕氛。含情愁雨绝，随泪点罗裙。
七夕雨二首·其二
作者：王立道
朝代：明

灵鹊翻占雨，神京似灌坛。迎针丝乱度，映烛泪先残。机石新含润，河梁欲下湍。寻源海上客，昏黑路应难。
万梅庵诗
作者：王立道
朝代：明

结庐不托桃李场，罗浮村畔孤山阳。疏窗影落一枝瘦，虚室风吹千斛香。烟壑霏霏来暝色，湖波渺渺动晴光。江南应得春意早，折寄无妨驿路长。
三月晦日出郊游衍偶诵唐人诗三月正当三十日因用为起
作者：王立道
朝代：明

三月正当三十日，又骑款段出城南。欲赋送春诗未得，柳溪花径遍相探。三月正当三十日，夕阳欲尽乱啼鸠。榆钱铺地应无数，买得春光几许留。三月正当三十日，把酒题诗兴不悭。汀洲芳草不归去，留得春光总是閒。三月正当三十日，莺声如倦复如愁。绿杨拂地花成雪，断送春风也白头。三月正当三十日，馀春零落入风尘。閒过岁月不知老，失却莺花转觉贫。三月正当三十日，一春又向客中过。薜萝已负沧洲约，騕袅空怜白玉珂。三月正当三十日，落花寂寂对閒门。莫言春尽浑无事，分菊移葵事更繁。
三月晦日出郊游衍偶诵唐人诗三月正当三十日因用为起·其一
作者：王立道
朝代：明

三月正当三十日，又骑款段出城南。欲赋送春诗未得，柳溪花径遍相探。
三月晦日出郊游衍偶诵唐人诗三月正当三十日因用为起·其七
作者：王立道
朝代：明

三月正当三十日，落花寂寂对閒门。莫言春尽浑无事，分菊移葵事更繁。
三月晦日出郊游衍偶诵唐人诗三月正当三十日因用为起·其三
作者：王立道
朝代：明

三月正当三十日，把酒题诗兴不悭。汀洲芳草不归去，留得春光总是閒。
三月晦日出郊游衍偶诵唐人诗三月正当三十日因用为起·其二
作者：王立道
朝代：明

三月正当三十日，夕阳欲尽乱啼鸠。榆钱铺地应无数，买得春光几许留。
三月晦日出郊游衍偶诵唐人诗三月正当三十日因用为起·其五
作者：王立道
朝代：明

三月正当三十日，馀春零落入风尘。閒过岁月不知老，失却莺花转觉贫。
三月晦日出郊游衍偶诵唐人诗三月正当三十日因用为起·其六
作者：王立道
朝代：明

三月正当三十日，一春又向客中过。薜萝已负沧洲约，騕袅空怜白玉珂。
三月晦日出郊游衍偶诵唐人诗三月正当三十日因用为起·其四
作者：王立道
朝代：明

三月正当三十日，莺声如倦复如愁。绿杨拂地花成雪，断送春风也白头。
三穷图为周弓冈中丞题 其一 青年守节
作者：王立道
朝代：明

妾心何事九秋霜，肯为轻尘弱草伤。死可复生生不愧，悠悠千载两共姜。
三穷图为周弓冈中丞题 其三 孤儿发科
作者：王立道
朝代：明

雏凤新成试羽翰，芳枝何意发枯兰。相看未语先成泣，人间真有立孤难。
三穷图为周弓冈中丞题 其二 遗腹传芳
作者：王立道
朝代：明

忍死元非爱一身，百年两世此遗娠。手缝襁褓和残泪，抱向高堂回首频。
三穷图为周弓冈中丞题 其四 四世承欢
作者：王立道
朝代：明

昔时无子今有孙，含饴兼复助晨昏。庭萱含露春风满，三十年来贞孝门。
三穷图为周弓冈中丞题·青年守节
作者：王立道
朝代：明

妾心何事九秋霜，肯为轻尘弱草伤。死可复生生不愧，悠悠千载两共姜。忍死元非爱一身，百年两世此遗娠。手缝襁褓和残泪，抱向高堂回首频。雏凤新成试羽翰，芳枝何意发枯兰。相看未语先成泣，人间真有立孤难。昔时无子今有孙，含饴兼复助晨昏。庭萱含露春风满，三十年来贞孝门。
上巳宴集
作者：王立道
朝代：明

游丝飞絮媚晴空，绣毂银鞍逐晓风。绿野阴晴双燕外，黄图楼榭百花中。开筵共选流杯胜，怀古因誇说剑雄。帝里韶光须倍惜，尊前且莫叹飘蓬。
下邳子房祠圯桥故处
作者：王立道
朝代：明

驱车入古城，苍茫远山夕。桑田湮碧流，遗碑表阡术。圮桥几千载，裒土不盈尺。寒鸟下荒芜，犹疑堕履迹。昔此开一编，秦鹿纷争逸。老人亦天授，寓言谷城北。迹与四皓俱，名随两生匿。祇令后世人，空复祠黄石。
严陵独钓
作者：王立道
朝代：明

汉持太阿授新室，炎光黯然光欲灭。风尘倾洞天地昏，猰㺄竞食苍氓血。猗与光武起舂陵，司隶威仪耆老泣。昆阳一鼓虎豹奔，罔魑解首欃枪匿。虹霓扫除日月开，赤精复吐山川色。君臣会遇良有机，乾坤整顿无倒倾。先生兀然独坐钓，羊裘蒙茸对空泽。亦知天子即故人，不与四海俱臣妾。翩翩长揖还富春，狂奴不住公卿列。江流夜转鼋鼍寒，山气暝连风雨白。吁嗟贤士各有志，相助岂必能相屈。古来节义何代无，西京诸子今犹烈。九鼎宁论汉家重，一丝何止千钧力。画图彷佛清风生，尽濯贪颜洗顽骨。
临江仙·吴尚质寿母
作者：王立道
朝代：明

芙蓉露滴秋江冷，黄花欲满东篱。雁行历历海云低。想重闺明月，正屈指归期。春风初喜兰芽茁，齐眉燕婉芳菲。锦屏银烛映仙卮。年年欢此会，应不羡瑶池。
临江仙·寿姚申甫父
作者：王立道
朝代：明

渊明未老赋归来，赢得清风两袖。田园三径浑如旧。桂子满中度，已擢双枝秀。长君鸾诰喜重荣，绣服光辉清昼。黄花秋晚浮新酎。驷马入高门，愿上千春寿。
为王允宁赠妇四首
作者：王立道
朝代：明

肃肃整晨驾，行行出秦中。百里日复舍，暮天多寒风。岂不惮雨雪，王事縻我躬。念此如宿夕，胡然隔春冬。矫首望西南，双双见飞鸿。飞鸿有羽翼，天路将安从。北征日以远，远道衣裳单。春风薄天涯，闺中常自寒。辛勤理机杼，日夕掩重关。上堂亲饭姑，下堂不能餐。离离芳树枝，脉脉终无言。东城十二楼，迢迢青云端。盈盈谁家子，灼灼桃李颜。朱唇扬妙曲，宝瑟流哀弹。三叹有馀音，一顾倾城观。信美匪吾思，秦声故所欢。寸心常不隔，所恨旷周旋。愿言保菅蒯，令德良独难。黄鹄千里游，燕雀巢屋梁。小人事龌龊，丈夫志四方。念子畴昔言，沈思激中肠。赫赫盛明时，群贤并翱翔。朝趋铜马门，夜直金华堂。韩郑互推毂，贡生弹其冠。所期崇令名，室家自辉光。无为儿女仁，慊慊怀故乡。
为王允宁赠妇四首·其一
作者：王立道
朝代：明

肃肃整晨驾，行行出秦中。百里日复舍，暮天多寒风。岂不惮雨雪，王事縻我躬。念此如宿夕，胡然隔春冬。矫首望西南，双双见飞鸿。飞鸿有羽翼，天路将安从。
为王允宁赠妇四首·其三
作者：王立道
朝代：明

东城十二楼，迢迢青云端。盈盈谁家子，灼灼桃李颜。朱唇扬妙曲，宝瑟流哀弹。三叹有馀音，一顾倾城观。信美匪吾思，秦声故所欢。寸心常不隔，所恨旷周旋。愿言保菅蒯，令德良独难。
为王允宁赠妇四首·其二
作者：王立道
朝代：明

北征日以远，远道衣裳单。春风薄天涯，闺中常自寒。辛勤理机杼，日夕掩重关。上堂亲饭姑，下堂不能餐。离离芳树枝，脉脉终无言。
为王允宁赠妇四首·其四
作者：王立道
朝代：明

黄鹄千里游，燕雀巢屋梁。小人事龌龊，丈夫志四方。念子畴昔言，沈思激中肠。赫赫盛明时，群贤并翱翔。朝趋铜马门，夜直金华堂。韩郑互推毂，贡生弹其冠。所期崇令名，室家自辉光。无为儿女仁，慊慊怀故乡。
为顾汝隆悼亡
作者：王立道
朝代：明

旅魄悲新月，归魂逐断云。兰芳春日尽，鸾影晓窗分。廿载人间世，千秋湖上坟。重吟赠妇句，悽切不堪闻。
义兴道中
作者：王立道
朝代：明

倚棹水云边，溪光共杳然。琴尊百里道，竹树一村烟。山果迎秋落，汀花带晚妍。夜来何处宿，相逐捕鱼船。
乌夜啼·寿茹母七十词
作者：王立道
朝代：明

二月春添富贵，千秋人对芳菲。朱颜绿发金尊里，笑道古来稀。柳外歌传金缕，花前舞衬斑衣。瑶池宴是承欢处，此日报春晖。
乘月寻藕华居
作者：王立道
朝代：明

湖上飞鸟还，回沿倦日夕。曳衣遵前林，转见溪路窄。疏影落高树，荒阶悄行迹。如闻异香满，微风起空碧。何年雨宝花，散落神仙宅。因之结琳宇，度波渚有厄。了知清净心，祇以世氛隔。还期濯尘缨，此中长面壁。
九日同序翁邵园赏菊赴李蒲汀之约用旧韵
作者：王立道
朝代：明

几年闻说邵家园，今日黄花对绿尊。水阁山亭斜肖郭，柳蹊松坞曲成村。登高直倚林梢槛，向夕仍开竹外轩。莫谓丝纶有馀暇，太平箫鼓藉君恩。
九月七日汪维义宅对菊
作者：王立道
朝代：明

他乡七日酒，应为菊花催。疏鬓风前帽，羁怀江上台。秋光寒拂槛，霞色暝侵杯。摇落易为感，酣歌日几回。
九月二日侍经筵有述
作者：王立道
朝代：明

露华仙掌入三秋，翠幄重开拜冕旒。称制诸儒真陋汉，乞言尚父未论周。
乡园偶成
作者：王立道
朝代：明

为园非择胜，所欲奉亲娱。树与人俱散，溪因主亦愚。宦卑情自澹，战胜体犹臞。敢谓轾缨冕，出门多畏途。
书观澜卷赠行涂堂主簿父二首
作者：王立道
朝代：明

旅馆忽经年，归怀感逝川。云来震泽薮，春去洞庭船。濠水思蒙吏，龙门怅马迁。江湖堪寄兴，莫自叹华颠。青春白日好，千里一帆初。野色云俱媚，江声夜转虚。逢人谈惠麓，久客忆匡庐。好去看消息，殷勤戒子书。
书观澜卷赠行涂堂主簿父二首·其一
作者：王立道
朝代：明

旅馆忽经年，归怀感逝川。云来震泽薮，春去洞庭船。濠水思蒙吏，龙门怅马迁。江湖堪寄兴，莫自叹华颠。
书观澜卷赠行涂堂主簿父二首·其二
作者：王立道
朝代：明

青春白日好，千里一帆初。野色云俱媚，江声夜转虚。逢人谈惠麓，久客忆匡庐。好去看消息，殷勤戒子书。
书馆述怀
作者：王立道
朝代：明

凉秋肃金气，玉露凋青林。微风拂虚牖，萧然吹我襟。感此时序易，岁月何侵寻。邺侯架万卷，诸葛一长吟。儒生事稽古，志士多苦音。我昔仰尼父，斯文以为任。哲人久云萎，传之回与参。参乎唯一贯，回仁三月心。观海登泰山，由来高且深。夜央不能寐，耿耿宁自今。
云居寺
作者：王立道
朝代：明

山径白云满，泠然见鸣钟。夤缘出木杪，古殿苍苔封。忽若万顷涛，天风下长松。迢递转幽壑，烟萝迷石丛。颇疑去人境，乃与城南通。粉堞明参差，俯视百里中。地分意自隔，山迥趣乃穷。怡悦良自足，幽期谁与同。
云峰卷为沈夷斋题
作者：王立道
朝代：明

南山郁嵯峨，下有高士庐。列峰瞰虚牖，流水循东隅。荒径罕人迹，空梁见悬车。主人日杖屦，徙倚临前除。朝看山上云，日夕忘所如。岂无章绂贵，爱此田园居。乞身自强健，何如汉二疏。愧我恋斗粟，不能共焚鱼。达人未忘物，卜居当云峰。云以拟时故，峰以况高踪。千仞自壁立，万变从飘风。岂以绝世标，寄兹聚散中。峰云本两忘，兀坐观太空。骐骥知畏涂，驽马无停足。萧榝连林青，霜摧蕙如束。雷同不违时，高明自疑俗。之子起百里，整辔骛长毂。何当中路旋，悠悠向空谷。岩居谢世纷，停云想贤躅。结组非趋荣，投簪乃辞辱。滔滔复何为，远道多倾覆。
云峰卷为沈夷斋题·其一
作者：王立道
朝代：明

南山郁嵯峨，下有高士庐。列峰瞰虚牖，流水循东隅。荒径罕人迹，空梁见悬车。主人日杖屦，徙倚临前除。朝看山上云，日夕忘所如。岂无章绂贵，爱此田园居。乞身自强健，何如汉二疏。愧我恋斗粟，不能共焚鱼。
云峰卷为沈夷斋题·其三
作者：王立道
朝代：明

骐骥知畏涂，驽马无停足。萧榝连林青，霜摧蕙如束。雷同不违时，高明自疑俗。之子起百里，整辔骛长毂。何当中路旋，悠悠向空谷。岩居谢世纷，停云想贤躅。结组非趋荣，投簪乃辞辱。滔滔复何为，远道多倾覆。
云峰卷为沈夷斋题·其二
作者：王立道
朝代：明

达人未忘物，卜居当云峰。云以拟时故，峰以况高踪。千仞自壁立，万变从飘风。岂以绝世标，寄兹聚散中。峰云本两忘，兀坐观太空。
云龙山寺独眺次壁间韵
作者：王立道
朝代：明

萦纡石磴望中开，故迹苍茫半草莱。兴废秪今双树在，登临自昔几人来。僧携野果修晨供，鸟啄山花上石台。车马纷纷千里道，河流长带夕阳回。
介翁见示诞孙志喜之作次韵三首
作者：王立道
朝代：明

抱孙六十应非晚，裁得新诗续旧欢。宠埒金张开世胄，词高屈宋比衙官。宾筵胜拟金钱会，宫禁荣分襁褓完。台阁已传韦氏业，芝兰频向谢庭看。再世悬弧添丽藻，九重赐果助新欢。昴精遥应中台位，德聚俄占太史官。手和酒醴情偏渥，天与麒麟福最完。英物不须啼自识，高门只在帝京看。自是相门多相种，况逢清夜动清欢。更谁好事宜风雅，忆尔前身定宰官。双蒂含珍瓜？远，九苞呈彩凤毛完。瑶环瑜珥真堪慰，他日云礽满眼看。
介翁见示诞孙志喜之作次韵三首·其一
作者：王立道
朝代：明

抱孙六十应非晚，裁得新诗续旧欢。宠埒金张开世胄，词高屈宋比衙官。宾筵胜拟金钱会，宫禁荣分襁褓完。台阁已传韦氏业，芝兰频向谢庭看。
介翁见示诞孙志喜之作次韵三首·其三
作者：王立道
朝代：明

自是相门多相种，况逢清夜动清欢。更谁好事宜风雅，忆尔前身定宰官。双蒂含珍瓜？远，九苞呈彩凤毛完。瑶环瑜珥真堪慰，他日云礽满眼看。
介翁见示诞孙志喜之作次韵三首·其三
作者：王立道
朝代：明
体裁：七言律诗

自是相门多相种，况逢清夜动清欢。更谁好事宜风雅，忆尔前身定宰官。双蒂含珍瓜�远，九苞呈彩凤毛完。瑶环瑜珥真堪慰，他日云礽满眼看。
介翁见示诞孙志喜之作次韵三首·其二
作者：王立道
朝代：明

再世悬弧添丽藻，九重赐果助新欢。昴精遥应中台位，德聚俄占太史官。手和酒醴情偏渥，天与麒麟福最完。英物不须啼自识，高门只在帝京看。
代作惠坡诗郑子
作者：王立道
朝代：明

由来厌朝市，卜筑近山家。路入云林杳，篱侵石磴斜。汲泉因酿酒，扫径为看花。屋角清溪转，桃源那更赊。
代作许寿诗
作者：王立道
朝代：明

清溪一派五湖通，云影波光十里同。老人洗髓初成道，为访当年河上公。
代作贺介溪生孙一首
作者：王立道
朝代：明

汤饼重开今日燕，诗篇犹记昔年欢。庆馀每见钟贤胤，喜极全胜得好官。秋水精神应自别，青云头角已先完。不因啼后知英物，黄阁家声奕世看。
代寿曹山人六十
作者：王立道
朝代：明

酿酒撷园蔬，为欢此度初。身因乌帽宠，人以白眉誉。旧识尚书履，今来长者车。早谙清净理，宁藉养生书。
代贺张尚宝两岁生两子即罗峰阁老子也
作者：王立道
朝代：明

丞相好推贤，金貂七叶传。恩遗掌玺日，庆发梦熊年。玉树看双植，桑弧喜再悬。惭余汤饼客，秋至又登筵。
代赠崇安住持僧
作者：王立道
朝代：明

近市开兰若，尘中得静几。钟催城树晓，锡伴野云飞。化俗多传偈，持斋独掩扉。自今身得度，僧法尽皈依。
会同年二首
作者：王立道
朝代：明

对酒复何疑，相惊十载期。鲲鹏同变化，鹓鹭数追随。筵敞通侯第，歌怜少女词。不愁归路暝，后会恐参差。绮席照朱甍，侯家接凤城。歌钟五云近，轩盖一时倾。星聚惭名德，风期协友生。相看语不尽，特此寄同声。
会同年二首·其一
作者：王立道
朝代：明

对酒复何疑，相惊十载期。鲲鹏同变化，鹓鹭数追随。筵敞通侯第，歌怜少女词。不愁归路暝，后会恐参差。
会同年二首·其二
作者：王立道
朝代：明

绮席照朱甍，侯家接凤城。歌钟五云近，轩盖一时倾。星聚惭名德，风期协友生。相看语不尽，特此寄同声。
偶成
作者：王立道
朝代：明

故园千里外，独有梦魂过。何时更携手，散发共行歌。
偶成
作者：王立道
朝代：明

野外常无事，多看种树书。迂顽堪自笑，踯躅欲焉如。饮客中山酒，寻春下泽车。倦游频息驾，意惬即吾庐。
元夕忆诸弟和沈原约韵
作者：王立道
朝代：明

灯火楼台皓魄圆，客心何事忆当年。鹡鸰飞处情多绪，鸿雁来时书几传。春夜月如秋夜冷，燕山云与越山连。谁家更奏思归曲，无奈愁肠万丈牵。
元日试笔
作者：王立道
朝代：明

阊阖东风送旧符，氤氲佳气绕皇都。金吾千仗如云拥，玉佩同声向晓趍。春令已从今日布，物华应与去年殊。侍臣下直明光殿，紫禁传宣又赐酺。
兰石为华氏作
作者：王立道
朝代：明

崇兰出深谷，孤石相因依。突兀隐灵异，葳蕤媚阶墀。绿叶交紫茎，随风扬芬菲。零露泫朝采，莓苔生碧衣。愿言纫杂佩，芳华伤独知。同心旷修阻，匪石良可希。
再赠唐荆川二首
作者：王立道
朝代：明

厌看城市每移家，背郭园庐十里赊。为觅渔竿仍种竹，恐妨瓜地罢栽花。病烦送客携孤艇，手校藏书过五车。草就玄经谁与授，知君弟子有侯芭。草深门径往来稀，泽国风霜满薜衣。苦节喜为贫士咏，遗荣久食故山薇。春邀田父看分社，夜对邻僧话息机。却怪鵔鸃冠尚在，岁时聊着戏庭闱。
再赠唐荆川二首·其一
作者：王立道
朝代：明

厌看城市每移家，背郭园庐十里赊。为觅渔竿仍种竹，恐妨瓜地罢栽花。病烦送客携孤艇，手校藏书过五车。草就玄经谁与授，知君弟子有侯芭。
再赠唐荆川二首·其二
作者：王立道
朝代：明

草深门径往来稀，泽国风霜满薜衣。苦节喜为贫士咏，遗荣久食故山薇。春邀田父看分社，夜对邻僧话息机。却怪鵔鸃冠尚在，岁时聊着戏庭闱。
初入都寄亲知
作者：王立道
朝代：明

薄宦蓬应似，往来唯所飘。振衣聊息驾，鸣玉更趋朝。惯学金门隐，多惭华鬓饶。沧洲有故侣，松桂欲相招。
初发乡邑别亲知
作者：王立道
朝代：明

揆已惭蹇拙，蚤为尘网婴。弥年谢朝列，稍得任吾真。游息偶耕钓，琴书澹馀清。林园变时序，端居念王程。整驾倏晨迈，耿耿辞密亲。匪嗟倦行役，曾是忧缁磷。永怀千里道，中情难具陈。
前汤庵
作者：王立道
朝代：明

僻地多逢寺，秋花满石坛。僧閒缝衲坐，客到出门看。失姓离群久，躬耕乞食难。清言殊未厌，车马去长安。
医无闾行赠吕湛溪太仆
作者：王立道
朝代：明

医无闾，其山乃在幽州之阻、辽水之涯，盘纡峍屼几千仞，岿然上与北极通精光。羲和望舒坐自诎，麾使日月东南骧。忆昔康回怒倾地，此山自有神灵屃。至今天险压秦关，河山百二誇幽冀。圣王一出洗戈鋋，草木光华非昔年。直使屯田通韎？，还看勒石拟燕然。由来此地育龙媒，伏枥駉駉俶傥才。渥产尽惭称汗血，宛驹翻自愧驽骀。沙苑云群亘千里，况有边庭岁开市。帝念谁为景顺俦，特遣君行按东鄙。嗟君裔本出非熊，坐语能教凡马空。王良已去伯乐死，可怜騕袅嘶长风。近传乐府歌天马，知君自是应图者。骏骨已见千金收，肯使真龙弃中野。
医无闾行赠吕湛溪太仆
作者：王立道
朝代：明
体裁：古风

医无闾，其山乃在幽州之阻、辽水之涯，盘纡峍屼几千仞，岿然上与北极通精光。羲和望舒坐自诎，麾使日月东南骧。忆昔康回怒倾地，此山自有神灵屃。至今天险压秦关，河山百二誇幽冀。圣王一出洗戈鋋，草木光华非昔年。直使屯田通韎�，还看勒石拟燕然。由来此地育龙媒，伏枥駉駉俶傥才。渥产尽惭称汗血，宛驹翻自愧驽骀。沙苑云群亘千里，况有边庭岁开市。帝念谁为景顺俦，特遣君行按东鄙。嗟君裔本出非熊，坐语能教凡马空。王良已去伯乐死，可怜騕袅嘶长风。近传乐府歌天马，知君自是应图者。骏骨已见千金收，肯使真龙弃中野。
午日途中忆诸弟
作者：王立道
朝代：明

令节迎始阳，我行滞东鲁。弱艾稍含青，菖花晚应吐。忆昨侍亲闱，燕赏亦已屡。兹辰乐复剧，盈尊湛清醑。拜跪献中庭，怡然共起舞。斗草惜馀欢，胜负非有取。离居忽自今，遗俗犹往古。骨肉各相望，有酒宁独抚。慊慊终永日，安得凌风羽。
午日驾幸西苑侍游有述
作者：王立道
朝代：明

薰风澹荡上阳楼，西望昆明积雨收。艾叶菖花迎凤辇，兰桡桂桨过龙舟。当年虚羡明良会，此日恭陪伴奂游。帝德如天时正午，微臣何以颂鸿休。
南巡歌八首次韵
作者：王立道
朝代：明

丙夜天门金锁开，珠旂葆羽拂仙台。櫜鞬跃马新都护，夹毂前驱万乘来。千骑如云驻楚坡，楚人从此解燕歌。诸君莫作思归调，指日銮舆复渡河。楚江西自岷山来，春日荆门烟树开。千载襄阳多古迹，君王欲一望强台。锦字亲裁龙凤斿，羽林对对拱宸旒。楚人浪拟相如赋，天子元非云梦游。云车清夜度千门，雷鼓轰轰河汉翻。帝座暂临南楚分，前星正照太微垣。苍梧云深悲帝心，龙旟春向湘江浔。太史由来知圣孝，虞人何事献官箴。南阳旧是帝王家，西入长安望已赊。春风乍到龙飞殿，羽扇纷纷引翠华。天临北极郁崔嵬，玉帛年年万国来。君王二月南巡狩，春水朝宗江汉回。
南巡歌八首次韵·其一
作者：王立道
朝代：明

丙夜天门金锁开，珠旂葆羽拂仙台。櫜鞬跃马新都护，夹毂前驱万乘来。
南巡歌八首次韵·其七
作者：王立道
朝代：明

南阳旧是帝王家，西入长安望已赊。春风乍到龙飞殿，羽扇纷纷引翠华。
南巡歌八首次韵·其三
作者：王立道
朝代：明

楚江西自岷山来，春日荆门烟树开。千载襄阳多古迹，君王欲一望强台。
南巡歌八首次韵·其二
作者：王立道
朝代：明

千骑如云驻楚坡，楚人从此解燕歌。诸君莫作思归调，指日銮舆复渡河。
南巡歌八首次韵·其五
作者：王立道
朝代：明

云车清夜度千门，雷鼓轰轰河汉翻。帝座暂临南楚分，前星正照太微垣。
南巡歌八首次韵·其八
作者：王立道
朝代：明

天临北极郁崔嵬，玉帛年年万国来。君王二月南巡狩，春水朝宗江汉回。
南巡歌八首次韵·其六
作者：王立道
朝代：明

苍梧云深悲帝心，龙旟春向湘江浔。太史由来知圣孝，虞人何事献官箴。
南巡歌八首次韵·其四
作者：王立道
朝代：明

锦字亲裁龙凤斿，羽林对对拱宸旒。楚人浪拟相如赋，天子元非云梦游。
南村一首
作者：王立道
朝代：明

我逢南村人，为问南村路。杳悄入萝薜，依微辨烟树。日出散鸡豚，春至营农圃。邻里数相过，壶觞自成趣。城市独何为，车尘满朝暮。
南村漫题
作者：王立道
朝代：明

绿野风烟入望频，柳溪松坞别藏春。莫言未识南材路，逢着桃花试问津。
南湖耕雨
作者：王立道
朝代：明

远近春鸠鸣，一村竞田事。老人抱瓮来，搰搰亦何意。穷鳞赴激湍，渔子争夜渔。何时更拊手，濠上观鯈鱼。山空万籁寂，钟响时出林。欲寻定僧语，烟萝交翠岑。回沿月明中，溪花夹长镜。相逢溪上翁，掉头不言姓。风雪渡头紧，孤城欲暮天。去来总自得，知是子猷船。千峰如散绮，夕阳在山半。山中人欲归，适意忘景晏。
南湖耕雨 其三 西山烟寺
作者：王立道
朝代：明

山空万籁寂，钟响时出林。欲寻定僧语，烟萝交翠岑。
南湖耕雨 其二 河洑渔梁
作者：王立道
朝代：明

穷鳞赴激湍，渔子争夜渔。何时更拊手，濠上观鯈鱼。
南湖耕雨 其五 竹湾雪艇
作者：王立道
朝代：明

风雪渡头紧，孤城欲暮天。去来总自得，知是子猷船。
南湖耕雨 其六 金霞夕照
作者：王立道
朝代：明

千峰如散绮，夕阳在山半。山中人欲归，适意忘景晏。
南湖耕雨 其四 桃溪晴月
作者：王立道
朝代：明

回沿月明中，溪花夹长镜。相逢溪上翁，掉头不言姓。
南湖耕雨·其一
作者：王立道
朝代：明

远近春鸠鸣，一村竞田事。老人抱瓮来，搰搰亦何意。
卜居后东吴曰静欧学章
作者：王立道
朝代：明

与君数相见，但讶往来疏。不惜买邻费，初营近市居。卑栖随燕雀，长物载图书。何日登楼赋，虚名愧应徐。
又柬卢浚明移居
作者：王立道
朝代：明

葵藿心常切，移居近日华。门窥狭斜道，春傍上林花。守拙家四壁，多方书五车。清谈留客处，寒竹净交加。
又治徵卷
作者：王立道
朝代：明

海北湖南万里程，去思时复颂番君。弦歌岂为营三径，却望虞山多白云。
吕梁题养素轩
作者：王立道
朝代：明

大朴元无事，幽居堪自怡。云依书幌静，石共药栏欹。白贲存吾道，玄文任俗疑。风尘千古意，谁识染丝悲。
吴廷宣父母双挽
作者：王立道
朝代：明

鹿门栖隐处，耕织自相依。忽此歌狸首，初因哭少微。梁鸿山下宅，孟母室中机。寥落那堪问，空馀明月辉。
和与新见赠韵一首
作者：王立道
朝代：明

高阁层轩野水西，白云长此护幽栖。买田祗为开三径，莳药还须满百畦。春去林中花自发，客来竹下鸟先啼。夜游何事频携烛，明月纷纷随杖藜。
和唐应德红梅诗五首
作者：王立道
朝代：明

娇唇点就谁相顾，独立东风漫自愁。安得昭阳借君宠，同时铅粉尽含羞。京国春生富贵家，美人裁锦贴新花。若教置向金壶里，一派寒江几点霞。主人旧是谪仙家，常捲帘帷入绮霞。为问韩郎染根手，何如能染树头花。乡园入梦思模糊，京国相逢识得无。玉貌讶从今日改，清标只似向来臞。罗浮一别已如梦，新向燕支山下来。闻道主人重华色，笑颜不惜为君开。
和唐应德红梅诗五首·其一
作者：王立道
朝代：明

娇唇点就谁相顾，独立东风漫自愁。安得昭阳借君宠，同时铅粉尽含羞。
和唐应德红梅诗五首·其三
作者：王立道
朝代：明

主人旧是谪仙家，常捲帘帷入绮霞。为问韩郎染根手，何如能染树头花。
和唐应德红梅诗五首·其二
作者：王立道
朝代：明

京国春生富贵家，美人裁锦贴新花。若教置向金壶里，一派寒江几点霞。
和唐应德红梅诗五首·其五
作者：王立道
朝代：明

罗浮一别已如梦，新向燕支山下来。闻道主人重华色，笑颜不惜为君开。
和唐应德红梅诗五首·其四
作者：王立道
朝代：明

乡园入梦思模糊，京国相逢识得无。玉貌讶从今日改，清标只似向来臞。
和孙季泉韵二首
作者：王立道
朝代：明

圣主正垂裳，同依日月光。芳辰共清燕，联佩此登堂。座接陈君榻，衣沾荀令香。明时多事业，莫遣鬓毛苍。高轩贵戚里，良会小春时。逸兴频催酒，清谈各问诗。鹓鸾天外集，商羽曲中移。聚散兴馀慨，何年更此期。
和孙季泉韵二首·其一
作者：王立道
朝代：明

圣主正垂裳，同依日月光。芳辰共清燕，联佩此登堂。座接陈君榻，衣沾荀令香。明时多事业，莫遣鬓毛苍。
和孙季泉韵二首·其二
作者：王立道
朝代：明

高轩贵戚里，良会小春时。逸兴频催酒，清谈各问诗。鹓鸾天外集，商羽曲中移。聚散兴馀慨，何年更此期。
和斋夕有感
作者：王立道
朝代：明

春半閒庭兴杳然，况逢斋夕思偏玄。风烟渐度芳菲节，日月频惊犬马年。夜气露清仙掌畔，天花雪落御炉前。琼楼高处多寒在，圣主宵衣恍未眠。
和斋夕诗又二首
作者：王立道
朝代：明

仙署衣冠自俨然，幽斋灯火坐思玄。星河永夜窥三殿，礼乐明时际百年。散帙雪披春槛外，焚香鹤引晚风前。宵长耿耿尤瞻恋，天子亲祠晓未眠。斋韨相携玉署过，槐庭雨露沐新柯。忧农并仰春和诏，飨帝仍传乐府歌。制作百年誇圣代，簪缨十载忝贤科。明君侧席求颇牧，为念冯郎发未皤。
和斋夕诗又二首·其一
作者：王立道
朝代：明

仙署衣冠自俨然，幽斋灯火坐思玄。星河永夜窥三殿，礼乐明时际百年。散帙雪披春槛外，焚香鹤引晚风前。宵长耿耿尤瞻恋，天子亲祠晓未眠。
和斋夕诗又二首·其二
作者：王立道
朝代：明

斋韨相携玉署过，槐庭雨露沐新柯。忧农并仰春和诏，飨帝仍传乐府歌。制作百年誇圣代，簪缨十载忝贤科。明君侧席求颇牧，为念冯郎发未皤。
和玉溪学士斋夕有感韵二首
作者：王立道
朝代：明

星坛窈窕开清禁，雾篆氤氲彻上玄。此日百神俱奉职，方春万乘自祈年。蓬瀛更羡天居近，宣室还看帝席前。浅薄惭为香案吏，斋心相对夜无眠。斋庐清夜俨相过，宿鸟啾啾逗暝柯。玄殿正严春日祀，青阳应陋汉时歌。星回帝座瞻金节，香满仙阶礼玉科。自爱相如能献赋，赋成无那鬓先皤。
和玉溪学士斋夕有感韵二首·其一
作者：王立道
朝代：明

星坛窈窕开清禁，雾篆氤氲彻上玄。此日百神俱奉职，方春万乘自祈年。蓬瀛更羡天居近，宣室还看帝席前。浅薄惭为香案吏，斋心相对夜无眠。
和玉溪学士斋夕有感韵二首·其二
作者：王立道
朝代：明

斋庐清夜俨相过，宿鸟啾啾逗暝柯。玄殿正严春日祀，青阳应陋汉时歌。星回帝座瞻金节，香满仙阶礼玉科。自爱相如能献赋，赋成无那鬓先皤。
和玉溪斋居对雪一首
作者：王立道
朝代：明

千里浮云涨碧空，瑶花寂寂舞回风。词臣欲赋羞梁苑，圣主方斋坐汉宫。晓讶神光浮殿外，夜闻仙语出帷中。即看帝泽和天泽，玉粒逢年四海同。
和钟石学士斋夜见雪拗体二首
作者：王立道
朝代：明

素心仰玄鉴，灵泽先成雪。六出花更繁，五更绵复折。琼筵先幄张，宝鼎名香爇。怀君坐中夜，虚窗澹微月。北地多苦寒，春半犹飞雪。东郭履尽穿，渊明巾欲折。林花吐还缩，野烟冻不爇。遥瞻白玉台，群神朝二月。
和钟石学士斋夜见雪拗体二首·其一
作者：王立道
朝代：明

素心仰玄鉴，灵泽先成雪。六出花更繁，五更绵复折。琼筵先幄张，宝鼎名香爇。怀君坐中夜，虚窗澹微月。
和钟石学士斋夜见雪拗体二首·其二
作者：王立道
朝代：明

北地多苦寒，春半犹飞雪。东郭履尽穿，渊明巾欲折。林花吐还缩，野烟冻不爇。遥瞻白玉台，群神朝二月。
和陈平冈七夕韵
作者：王立道
朝代：明

牛女何年事，犹寻此夜盟。多君先得巧，摇笔报诗成。秋兴尊前发，河流天畔明。兰章无以报，空自愧同声。
和龙冈送白洛原将命护作因得归沐
作者：王立道
朝代：明

画省犹牵袂，征帆动渭浔。九重将异命，千里惬归心。□□□□□，幽居忘越吟。我亦多乡思，金门聊陆沈。
咏史
作者：王立道
朝代：明

乌获胜千钧，谁能聁蝉翼。矫矫松与柏，曾是猿狙杙。用小妨名材，任轻羞绝力。傅吕昔未遇，宁为渔筑匿。乘云履风霆，歘然周八极。事功盖商周，名与天地匹。惜无善图史，英雄久沦没。
咏史
作者：王立道
朝代：明

昔闻陆大夫，声誉倾西都。诗书牖明主，将相钦良图。解橐庭下散，击鲜里中娱。本期乐当年，宁复忧妻孥。名位不可常，多财还自愚。惜哉绛灌徒，功成何区区。馆陶主人翁，洛阳卖珠子。散金买声名，宠爱倾戚里。翩翩东方生，滑稽何其鄙。一朝辟戟言，万乘逡巡起。雄略代所希，举俗憎逆耳。坐令狐鼠骄，白日游都市。
咏史·其一
作者：王立道
朝代：明

昔闻陆大夫，声誉倾西都。诗书牖明主，将相钦良图。解橐庭下散，击鲜里中娱。本期乐当年，宁复忧妻孥。名位不可常，多财还自愚。惜哉绛灌徒，功成何区区。
咏史·其二
作者：王立道
朝代：明

馆陶主人翁，洛阳卖珠子。散金买声名，宠爱倾戚里。翩翩东方生，滑稽何其鄙。一朝辟戟言，万乘逡巡起。雄略代所希，举俗憎逆耳。坐令狐鼠骄，白日游都市。
咏园中杂花十三首 其一 葵
作者：王立道
朝代：明

卧病违朝谒，依然向日心。不见清溪上，葵花一院深。
咏园中杂花十三首 其七 剪春罗
作者：王立道
朝代：明

昔闻綵作花，花却春罗似。欲觅剪刀痕，尽付东风里。
咏园中杂花十三首 其三 鸡冠
作者：王立道
朝代：明

迎风如欲斗，彻曙不知啼。旧得尸卿术，栽花总似鸡。
咏园中杂花十三首 其九 玉簪
作者：王立道
朝代：明

擢颖疑瑶华，攀条乱素手。酣歌不自聊，助予一搔首。
咏园中杂花十三首 其二 罂粟
作者：王立道
朝代：明

野人悬磬室，那得粟千罂。且共搴芳实，无须惜落英。
咏园中杂花十三首 其五 金钱
作者：王立道
朝代：明

山人卖卜归，满砌正芳菲。不堪悬竹杖，留取市荷衣。
咏园中杂花十三首 其八 石竹
作者：王立道
朝代：明

丰茸斗春色，枝叶何娟娟。弱质难栖凤，从教香麝眠。
咏园中杂花十三首 其六 蔷薇
作者：王立道
朝代：明

密蕊与繁枝，参差间竹扉。红芳虽自媚，绿刺罥人衣。
咏园中杂花十三首 其十一 长春
作者：王立道
朝代：明

长伴百花开，不共百花老。误却送春诗，只疑春正好。
咏园中杂花十三首 其十三 白芙蓉
作者：王立道
朝代：明

抱质宜素秋，开花如白槿。对尔好玄谈，何郎新傅粉。
咏园中杂花十三首 其四 蝴蝶
作者：王立道
朝代：明

本来百虫身，堕入诸花趣。有情与无情，常爱中园住。
咏园中杂花十三首·其十
作者：王立道
朝代：明

秋园金气应，含素向栏干。莫作朝簪比，唯宜戴箨冠。
咏园中杂花十三首·其十二
作者：王立道
朝代：明

碧树攀欲尽，黄鸟啼正歇。一花复一花，常如二三月。
咏园中杂花十三首·葵
作者：王立道
朝代：明

卧病违朝谒，依然向日心。不见清溪上，葵花一院深。野人悬磬室，那得粟千罂。且共搴芳实，无须惜落英。迎风如欲斗，彻曙不知啼。旧得尸卿术，栽花总似鸡。本来百虫身，堕入诸花趣。有情与无情，常爱中园住。山人卖卜归，满砌正芳菲。不堪悬竹杖，留取市荷衣。密蕊与繁枝，参差间竹扉。红芳虽自媚，绿刺罥人衣。昔闻綵作花，花却春罗似。欲觅剪刀痕，尽付东风里。丰茸斗春色，枝叶何娟娟。弱质难栖凤，从教香麝眠。擢颖疑瑶华，攀条乱素手。酣歌不自聊，助予一搔首。秋园金气应，含素向栏干。莫作朝簪比，唯宜戴箨冠。长伴百花开，不共百花老。误却送春诗，只疑春正好。碧树攀欲尽，黄鸟啼正歇。一花复一花，常如二三月。抱质宜素秋，开花如白槿。对尔好玄谈，何郎新傅粉。
咏园中杂草八首 其一 兰
作者：王立道
朝代：明

清芬惬幽抱，手自植中林。不须滋九畹，聊此对同心。
咏园中杂草八首 其七 凤尾竹
作者：王立道
朝代：明

紫文何葳蕤，采采露华滋。不向高冈上，常依白石墀。
咏园中杂草八首 其三 书带
作者：王立道
朝代：明

地惭扬子宅，草似郑公乡。书卷年来废，空翻白日长。
咏园中杂草八首 其二 萱
作者：王立道
朝代：明

芳丛杂芝蕙，称此北堂幽。为园自可乐，那必尔忘忧。
咏园中杂草八首 其五 千年运
作者：王立道
朝代：明

朝菌无晦朔，此草自千年。万物枯荣理，凭栏一慨然。
咏园中杂草八首 其六 菖蒲
作者：王立道
朝代：明

托根长水石，正与幽人宜。更看成九节，服食比华芝。
咏园中杂草八首 其四 绣墩
作者：王立道
朝代：明

百花春色里，一径鸟声中。偏称游人坐，壶觞谁与同。
咏园中杂草八首·兰
作者：王立道
朝代：明

清芬惬幽抱，手自植中林。不须滋九畹，聊此对同心。芳丛杂芝蕙，称此北堂幽。为园自可乐，那必尔忘忧。地惭扬子宅，草似郑公乡。书卷年来废，空翻白日长。百花春色里，一径鸟声中。偏称游人坐，壶觞谁与同。朝菌无晦朔，此草自千年。万物枯荣理，凭栏一慨然。托根长水石，正与幽人宜。更看成九节，服食比华芝。紫文何葳蕤，采采露华滋。不向高冈上，常依白石墀。寂寞含清露，葳蕤荫紫苔。尾长无羽翼，不得上仙台。
咏园中杂草八首·其八
作者：王立道
朝代：明

寂寞含清露，葳蕤荫紫苔。尾长无羽翼，不得上仙台。
咏怀
作者：王立道
朝代：明

解薜游京洛，登朝袭华组。拙疾寡所谐，一心事明主。寓言或玩世，为行多泥古。巧宦宁寂寂，学步终踽踽。徒惭短绠汲，强作长袖舞。子云安执戟，相如荣负弩。徇禄祗自疲，谋道良有取。卒岁何悠游，永愿营农圃。
咏怀
作者：王立道
朝代：明

路难词客几时还，坐对荆扉手自关。深树鸟鸣春寂寂，空墙花落晓班班。两都献赋惭新宠，五老藏书忆旧山。□□□□□□□，子云莫自惜才悭。
咏污渠鹤
作者：王立道
朝代：明

华表归何日，乘轩事已非。终朝独含垢，所幸脱虞机。失侣频看影，长鸣似诉饥。空馀出尘意，皎皎向寒晖。
咏淮南八公
作者：王立道
朝代：明

霓车遥去白云端，鸡犬纷纷随羽翰。丛桂未须淹隐士，长裾元自笑王官。坐令楚国轻千乘，肯向秦关试一丸。何事茂陵空好士，金茎寂寞露光寒。
咏紫薇花
作者：王立道
朝代：明

紫薇开处觅蓬瀛，深院层轩拂晓晴。绚烂只疑春色在，葳蕤偏傍日华明。丝纶阁下人谁伴，虚白堂中韵未成。祗恐秋风不相假，缓吟深酌对寒更。
咏菊十首 其一 梅花菊
作者：王立道
朝代：明

彭泽高人里，孤山处士家。清明迥相映，草树亦交花。
咏菊十首 其七 楼子红
作者：王立道
朝代：明

天工潜结构，朵朵叠红英。为是登高助，偏宜楼子名。
咏菊十首 其三 御袍黄
作者：王立道
朝代：明

霜黄上林草，天子欲更衣。六宫齐望幸，红紫漫成围。
咏菊十首 其九 僧衣褐
作者：王立道
朝代：明

远师不染性，持此遗陶公。三径虽云好，了知色是空。
咏菊十首 其二 万卷书
作者：王立道
朝代：明

生涯万卷书，何似营农圃。散帙向晴檐，中有诸花谱。
咏菊十首 其五 蜂房
作者：王立道
朝代：明

秋香初破蕊，游蜂日来往。还愁蝴蝶竞，结窠花枝上。
咏菊十首 其八 粉西施
作者：王立道
朝代：明

那得东篱下，忽逢浣纱女。清露湿铅华，捧心寂无语。
咏菊十首 其六 鹅毛菊
作者：王立道
朝代：明

弱羽缀芳枝，离褷傍水涯。欲识此花品，唯应逸少知。
咏菊十首 其十 双飞燕
作者：王立道
朝代：明

花得同心媚，差池双燕飞。应多恋主意，社后自忘归。
咏菊十首 其四 金盏银台
作者：王立道
朝代：明

常年老瓦盆，珍重花神意。白衣人不来，对尔聊成醉。
咏菊十首·梅花菊
作者：王立道
朝代：明

彭泽高人里，孤山处士家。清明迥相映，草树亦交花。生涯万卷书，何似营农圃。散帙向晴檐，中有诸花谱。霜黄上林草，天子欲更衣。六宫齐望幸，红紫漫成围。常年老瓦盆，珍重花神意。白衣人不来，对尔聊成醉。秋香初破蕊，游蜂日来往。还愁蝴蝶竞，结窠花枝上。弱羽缀芳枝，离褷傍水涯。欲识此花品，唯应逸少知。天工潜结构，朵朵叠红英。为是登高助，偏宜楼子名。那得东篱下，忽逢浣纱女。清露湿铅华，捧心寂无语。远师不染性，持此遗陶公。三径虽云好，了知色是空。花得同心媚，差池双燕飞。应多恋主意，社后自忘归。
咏阁中芍药
作者：王立道
朝代：明

缭绕朱栏倚日边，葳蕤红药露华鲜。蓬瀛本自多奇卉，况尔栽培更有年。琼干旧分天上种，瑶葩偏向夏初开。侍臣草罢明光诏，独傍清阴过碧苔。
咏阁中芍药·其一
作者：王立道
朝代：明

缭绕朱栏倚日边，葳蕤红药露华鲜。蓬瀛本自多奇卉，况尔栽培更有年。
咏阁中芍药·其二
作者：王立道
朝代：明

琼干旧分天上种，瑶葩偏向夏初开。侍臣草罢明光诏，独傍清阴过碧苔。
哭郑碧河一首和欧强斋韵
作者：王立道
朝代：明

七哀吟罢不堪闻，零落深悲鹓鹭群。宦迹浮沈长隔世，交情生死独怜君。修文犹借螭头管，悬剑空馀谷口坟。魂去魂来何处是，天涯日暮起愁云。
喜唐应德见访别墅二首
作者：王立道
朝代：明

学隐畏逢人，郊扉绝四邻。时多讥偃蹇，子独念交亲。奇树行相问，幽兰坐共纫。还因漉酒便，一解陶潜巾。閒居澹时好，日倚槁梧吟。幸枉空虚足，重闻山水音。沧波投迹远，玄理寄言深。野服君能惯，从来多道心。
喜唐应德见访别墅二首·其一
作者：王立道
朝代：明

学隐畏逢人，郊扉绝四邻。时多讥偃蹇，子独念交亲。奇树行相问，幽兰坐共纫。还因漉酒便，一解陶潜巾。
喜唐应德见访别墅二首·其二
作者：王立道
朝代：明

閒居澹时好，日倚槁梧吟。幸枉空虚足，重闻山水音。沧波投迹远，玄理寄言深。野服君能惯，从来多道心。
喜雨
作者：王立道
朝代：明

春来常少两，入夏更焦枯。远近多荒壤，流移已载涂。九重宵旰切，百辟隐忧俱。已见崇周祀，还闻赐汉租。阴云迎晓结，甘澍应时须。飒飒来千嶂，森森散八区。野烟浮菽麦，夕照失桑榆。水阔鱼龙走，城高鸟雀呼。郁蒸愁并减，沾洒暍先苏。此日休徵应，讴歌满帝都。
嘲王允宁失仆
作者：王立道
朝代：明

恋主心微中路疑，掉头忽去各天涯。秖言旧马能谙道，可信苍鹰不受羁。汲水寻源抛故侣，应门逢客结新知。君才莫是惭萧颖，回首空吟阿段诗。
壬寅上巳黄少村宅中宴会余未入都癸夘补作一首
作者：王立道
朝代：明

风流谁似晋诸贤，烂熳城南列禊筵。何处更须寻曲水，君家元自傍清川。春还芳草虚迷望，客散飞花强斗妍。却愧右军无述作，为君重记永和年。
夏夜同唐应德王道思寻顾与新清溪别业主人追至设燕
作者：王立道
朝代：明

扶疏嘉树荫清流，卜筑曾闻顾虎头。乘兴不须题凤字，逃空聊复上渔舟。忽逢名胜尊前集，好伴沈冥物外游。湖上秋风芳杜晚，月明相忆仲宣楼。